Blaze7451/Wiki-th-20250601 huggingface dataset:
โอเอซิส ซีเวิลด์

โอเอซิส ซีเวิลด์ เป็นสถานที่เปิดแสดง โลมาโชว์ ให้คุณได้สัมผัสกับความฉลาดและน่ารักของโลมาของ 2 โลมาสายพันธุ์ไทย  เจ้าโลมาหัวบาตรที่น่ารัก และ เจ้าโลมาปากขวดหรือโลมาสีชมพูที่หาชมได้ยาก
จุดเริ่มต้นของ  โอเอซิส ซีเวิลด์ เริ่มจากคุณวิชัย วัฒนพงศ์หรือที่คนในพื้นที่เรียกกันว่าลุงแดง ลุงแดงเป็นคนพื้นที่ใน อ.แหลมสิงห์ จ.จันทบุรี ซึ่งเป็นอำเภอที่อยู่ติดกับทะเลประชากรส่วนมากจึงทำอาชีพด้านประมง และลุงแดงก็มักจะพบว่ามีโลมาว่ายมาติดอวนของชาวประมงอยู่บ่อยครั้ง โลมาที่ว่ายมาติดอวนของชาวประมงก็จะถูกชาวประมงฆ่านำมาชำแหละเนื้อขายในราคากิโลกรัมละ 20-30 บาท ลุงแดงเห็นเข้าก็เกิดความรู้สึกสงสารต่อโลมาเหล่านั้น และเกรงว่าถ้าเป็นเช่นนี้ต่อไปโลมาไทยอาจสูญพันธ์ ลุงแดงจึงเกิดความคิดที่จะช่วยอนุรักษ์โลมาไทยเหล่านี้ ในช่วงปลายปี 2531 ลุงแดงได้เริ่มศึกษาและทดลองนำโลมามาเลี้ยง โดยนำโลมาที่มาติดอวนชาวประมงมาทดลองเลี้ยงในบ่อเลี้ยงกุ้ง ที่ อ.แหลมสิงห์ จ.จันทบุรี เป็นการชั่วคราว ดูแลในเรื่องของสุขภาพและรักษาบาดแผลของโลมาที่เกิดจากการติดอวนจนหายดี
ในช่วงที่ลุงแดงเลี้ยงดูโลมาเหล่านั้นอย่างใกล้ชิดนั้น ก็ได้เห็นความฉลาด แสนรู้ และความน่ารักของโลมา หลังจากเลี้ยงดูอย่างใกล้ชิดผ่านไป 20 วันโลมาก็เรียนรู้ที่จะว่ายมากินอาหารจากมือของลุงแดง ซี่งนี่เป็นจุดเริ่มต้นของการขยายแนวความคิดการการเผยแพร่ ความสามารถ ความฉลาด ความน่ารัก ของโลมา ในรูปแบบ โลมาโชว์ ไปสู่สายตาประชาชนชาวโลก
ซึ่งแนวคิดนี้เป็นจริงเมื่อปี 2533 ในวันที่ 1 มิถุนายน 2533 โอเอซีส ซีเวิลด์ ได้เปิดดำเนินการและจดทะเบียนในนาม บ.โอเอซีส ซีเวิลด์ แต่ในปัจจุบันได้เปลี่ยนชื่อบริษัทเป็น บ.ไทยดอลฟินแนเรียม แต่ยังคงเปิดการแสดงในชื่อ โอเอซิส ซีเวิลด์ เหมือนเดิม และ โลมาโชว์ของ โอเอซีส ซีเวิลด์ นั้นยังถือเป็นหนึ่งในความภาคภูมิใจของคนไทย ที่บริหารงานโดยคนไทยทั้งหมด ตั้งแต่ผู้บริหาร ไปจนถึงครูฝึกโลมา โอเอซิส ซีเวิลด์ มีรายการโชว์กว่า 30 รายการ ไม่ว่าจะเป็นโลมากระโดดลอดห่วง  โลมากระโดดสูงเหนือผิวน้ำ กระโดดสูงเหนือผิวน้ำแล้วบิดตัวกลางอากาศ และอีกหนึ่งการแสดงที่โอเอซีส ซีเวิลด์ภูมิใจเสนอคือสกีโลมาซี่งเป็นการแสดงที่รวมใจเป็นหนึ่งเดียวกันของเทรนเนอร์และโลมา 2 ชีวิต และพากันสกีโชว์ไปรอบ ๆ สระแสดงที่ท่านผู้ชมหลายท่านการันตีว่าการแสดงที่ โอเอซีส ซีเวิลด์ ไม่ด้อยไปกว่าต่างประเทศเลย ซึ่งการแสดงดีๆเหล่านี้ไม่ได้เกิดขึ้นได้จากการฝึกซ้อมเพียงอย่างเดียวเท่านั้นแต่ยังมีปัจจัยสำคัญอีกอย่างหนึ่งนั่นก็คือ ความรัก ความเอาใจใส่ ที่ทีมงาน โอเอซิส ซีเวิลด์ ทุกคนมีให้กับโลมาของเรา
บ.ไทยดอลฟินแนเรียม (โอเอซีส ซีเวิลด์ ) จำกัด
48/2 หมู่ 5 ต.ปากน้ำ ฯ อ.แหลมสิงห์ จ.จันทบุรี 22130
โทร. 039-499-222 , 039-363-238  Fax :  039-363-239 , 039-499-223
www.thaioasisseaworld.com

**รอบโลมาโชว์**
พบกับการแสดงของโลมา 2 สายพันธุ์ไทย  เจ้าโลมาหัวบาตรที่น่ารัก และ เจ้าโลมาปากขวดหรือโลมาสีชมพูที่หาชมได้ยาก
รอบการแสดงโลมา (รอบละประมาณ 40 นาที)
- 09.00 น.
- 11.00 น.
- 13.00 น.
- 15.00 น.
- 17.00 น.
วันเสาร์ – อาทิตย์และวันหยุดนักขัตฤกษ์ เพิ่มรอบแรก 07.00 น.

**อัตราค่าเข้าชม**
- ผู้ใหญ่ 130 บาท
- เด็ก 80 บาท
- ผู้ใหญ่ต่างชาติ 300 บาท
- เด็กต่างชาติ 200 บาท

**แหล่งข้อมูลอื่นๆ**
  เว็บไซต์ทางการ
หมวดหมู่:สิ่งก่อสร้างในอำเภอแหลมสิงห์
หมวดหมู่:พิพิธภัณฑ์สัตว์น้ำในประเทศไทย
หมวดหมู่:สถานที่ท่องเที่ยวในจังหวัดจันทบุรี
โรคเท้าช้าง

โรคเท้าช้าง (Elephantiasis) เป็นโรคที่มีลักษณะผิวหนังและเนื้อเยื่อข้างใต้หนาตัวขึ้น โดยเฉพาะบริเวณขาและอวัยวะเพศ ในบางครั้งอาจมีการบวมของอัณฑะ โดยมียุงเป็นพาหะนำโรค

**สาเหตุ**
สาเหตุของโรคเท้าช้างมักมาจากหนอนพยาธิ เช่น Wuchereria bancrofti, Brugia malayi, และ B. timori ซึ่งมียุงเป็นพาหะ มักเกิดมากในเขตร้อนเช่นเอเชียตะวันออกเฉียงใต้และแอฟริกา โดยจะเกิดการอุดกั้นหลอดน้ำเหลือง น้ำเหลืองเกิดการคั่งและทำให้ลำตัวส่วนล่าง รวมทั้งขาและอวัยวะเพศบวม ในปัจจุบันสาเหตุของการอุดกั้นยังไม่เป็นที่แน่ชัดว่าเกิดจากตัวพยาธิเองหรือเกิดจากการตอบสนองของระบบภูมิคุ้มกันต่อพยาธิ โรคเท้าช้างจากสาเหตุนี้มักเรียกอีกชื่อหนึ่งว่า ฟิลาริเอสิสของระบบน้ำเหลือง (lymphatic filariasis) เพราะมีสาเหตุมาจากหนอนพยาธิขนาดเล็ก โดยจะมีเฉพาะหนอนพยาธิตัวเต็มวัยเท่านั้นที่อาศัยในระบบน้ำเหลืองของมนุษย์
นอกจากนี้ โรคเท้าช้างอาจไม่ได้มีสาเหตุมาจากพยาธิ เรียกว่าโรค Nonfilarial elephantiasis หรือ Podoconiosis ซึ่งมีรายงานการพบที่ประเทศยูกันดา แทนซาเนีย เคนยา รวันดา บุรุนดี ซูดาน และเอธิโอเปีย โดยประเทศที่พบโรคนี้มากที่สุดคือประเทศเอธิโอเปีย ซึ่งมีประชากรถึงร้อยละ 6 เป็นโรคนี้ในบริเวณที่มีการระบาด โรคนี้เชื่อว่าเกิดจากการสัมผัสดินที่ก่อให้เกิดความระคายเคืองเป็นเวลานาน โดยเฉพาะอย่างยิ่งดินเหนียวสีแดง (red clay) ซึ่งอุดมไปด้วยโลหะอัลคาไลน์เช่นโซเดียมและโพแทสเซียม และมาจากหินภูเขาไฟ

**อ้างอิง**

**แหล่งข้อมูลอื่น**
  Antibiotics help combat Elephantiasis date=2009-01-16 -  Elephantiasis photographic documention date=2012-02-24 -  The Carter Center Lymphatic Filariasis Elimination Program
หมวดหมู่:โรคปรสิต
หมวดหมู่:โรคเขตร้อน
หมวดหมู่:โรคติดเชื้อจากแมลง
สวนสัตว์ย่างกุ้ง

สวนสัตว์ย่างกุ้ง (ရန်ကုန်မြို့ တိရစ္ဆာန်ဥယျာဉ်; Yangon Zoological Gardens) เป็นสวนสัตว์ขนาดใหญ่  ตั้งอยู่ในตัวเมืองย่างกุ้ง  ถนนพระเจดีย์กะบะ อเย  

**ประวัติ**
สวนสัตว์ย่างกุ้ง เปิดดำเนินกิจการครั้งแรก ในวันที่ 25 มกราคม พ.ศ. 2449 ในชื่อ Victoria Memorial Park and Zoological Gardens เพื่อเฉลิมพระเกียรติพระราชินีวิกตอเรียแห่งสหราชอาณาจักร ซึ่งตรงกับรัชสมัยพระเจ้าธีบอ กษัตริย์พระองค์สุดท้ายในพม่า
สวนสัตว์ย่างกุ้งมีอาณาบริเวณกว้างขวางร่มรื่น จนถึงปัจจุบันมีการขยายเนื้อที่ออกไปรวมเป็นประมาณ 173 ไร่ (เทียบกับสวนสัตว์ดุสิตของไทยที่มีเนื้อจำกัดกว่า คือ 118 ไร่)

แต่สวนสัตว์ย่างกุ้งถูกทอดทิ้ง ถูกขโมยทรัพย์สินและถูกฉกฉวยเอาสัตว์ออกไปในช่วงสงครามโลกครั้งที่ 2 และตกอยู่ในสภาพทรุดโทรม เพิ่งจะพัฒนาอย่างจริงจังเมื่อกว่า 10 ปีมานี้ วันนี้กลายเป็นสวนสัตว์ทันสมัย ภายในยังมีพิพิธภัณฑ์ประวัติศาสตร์ธรรมชาติ มีพิพิธภัณฑ์สัตว์น้ำและสวนสนุกสำหรับเด็ก ๆ

สวนสัตว์ย่างกุ้งในปัจจุบันมีสัตว์เหลืออยู่ประมาณ 200 ตัว และเสียตำแหน่งสวนสัตว์ใหญ่ที่สุดในพม่า ให้แก่สวนสัตว์แห่งใหม่ในเมืองหลวงใหม่ คือ เนปยีดอ ที่ดูสมัยกว่าและเป็นแบบสวนสัตว์ซาฟารี มีเนื้อที่กว้างใหญ่กว่า มีการโยกย้ายสัตว์หลายชนิดจากย่างกุ้งไปไว้ที่นั่น


**รายชื่อสัตว์ในสวนสัตว์ย่างกุ้ง**
สัตว์เลี้ยงลูกด้วยนม- ม้าลาย- แรดขาว- ฮิปโปแคระ- ช้างเอเชีย- หมีหมา- ยีราฟ- หมูหริ่ง- ฮิปโปโปเตมัส- ลิงชิมแปนซี- หมีควาย- แพนด้าแดง- แมวดาว- เสือโคร่ง- แมวป่า- สิงโต- เสือจากัวร์- เสือปลา- เสือดำ- เสือดาว- เสือพูม่า- หมีขอ
สัตว์ปีก- นกกระจอกเทศ- นกแสก- นกแก๊ก- นกยางเปีย- นกกระจาบทอง- หงส์ดำ- เหยี่ยวดำ- เป็ดลาย- แร้งสีน้ำตาลหิมาลัย- นกขุนทอง- ไก่ฟ้าหลังเทา
สัตว์เลื้อยคลาน- จระเข้- เต่าดาว- งูเห่า

**อ้างอิง**

**แหล่งข้อมูลอื่น**
  เว็บไซต์ทางการของสวนสัตว์ย่างกุ้ง date=2016-01-12 
*96.159444
หมวดหมู่:สวนสัตว์ในประเทศพม่า
หมวดหมู่:สิ่งก่อสร้างในย่างกุ้ง
โรคพยาธิไส้เดือน

โรคพยาธิไส้เดือน (Ascariasis) เป็นโรคของมนุษย์ซึ่งเกิดจากพยาธิไส้เดือน (Ascaris lumbricoides) ประมาณกันว่าหนึ่งในสี่ของประชากรโลกมีการติดเชื้อพยาธิดังกล่าว โรคพยาธิไส้เดือนมักเกิดในเขตร้อนและในบริเวณที่สุขลักษณะไม่ดี
การติดเชื้อพยาธิไส้เดือนมักเกิดจากการรับประทานอาหารที่ปนเปื้อนไข่พยาธิ ตัวอ่อนของพยาธิจะออกมาจากไข่และไชผ่านผนังลำไส้ เข้าไปสู่ปอด และออกมายังทางเดินหายใจ ก่อนจะถูกกลืนกลับเข้าไปและเจริญเป็นตัวเต็มวัยในลำไส้ซึ่งมีความยาวถึง 30 เซนติเมตร (ประมาณ 12 นิ้ว) เกาะติดกับผนังของลำไส้
ผู้ที่ติดเชื้อพยาธิไส้เดือนอาจไม่มีอาการหากมีการติดเชื้อในปริมาณน้อย ผู้ป่วยที่มีอาการมีการอักเสบ ไข้ และท้องเสีย และมีอาการแทรกซ้อนจากการไชไปตามส่วนต่าง ๆ ของร่างกายของพยาธิตัวอ่อน

**วงชีวิตของพยาธิ**
พยาธิตัวเต็มวัย (1) อาศัยในลำไส้เล็ก ตัวเมียจะออกไข่ประมาณ 200,000 ฟองต่อวัน ซึ่งจะออกมาพร้อมกับอุจจาระ (2) ไข่ที่ไม่ได้รับการผสมแม้จะออกมากับอุจจาระและถูกรับประทานก็จะไม่ทำให้ติดเชื้อต่อไป ส่วนไข่ที่ได้รับการผสมจะเจริญเป็นเอ็มบริโอและกลายเป็นระยะติดต่อใน 18 วันหรือหลายสัปดาห์ (3) ขึ้นกับสภาวะแวดล้อมที่เหมาะสม คือ ดินชื้น อบอุ่น และมีร่มเงา หลังจากระยะติดต่อคือไข่ถูกกลืนเข้าไป (4) ตัวอ่อนจะฟักออกจากไข่ (5) และไชทะลุเยื่อเมือกของลำไส้ ผ่านทางระบบเลือดพอร์ทัล ระบบเลือดเลี้ยงกาย และ/หรือระบบน้ำเหลืองเข้าสู่ปอด ตัวอ่อนจะเจริญต่อภายในปอด (6) (10-14 วัน) ไชทะลุผ่านผนังถุงลม เคลื่อนขึ้นไปยังกิ่งก้านหลอดลมและช่องคอ จากนั้นถูกกลืนกลับ (7) เข้าไปยังลำไส้เล็กและเจริญเป็นตัวเต็มวัย (8) ทั้งหมดใช้เวลาประมาณ 2-3 เดือนตั้งแต่การรับประทานไข่พยาธิจนถึงพยาธิตัวเมียวางไข่ พยาธิตัวเต็มวัยสามารถมีชีวิตได้ถึง 1-2 ปี
ไข่จะเริ่มปรากฏในอุจจาระประมาณวันที่ 60-70 อาการจากการติดเชื้อพยาธิตัวอ่อนจะเกิดราว 4-16 วันหลังจากการติดเชื้อ อาการสุดท้ายคือปวดท้อง อาเจียน เป็นไข้ พบไข่พยาธิในอุจจาระ ผู้ป่วยบางคนอาจมีอาการเกี่ยวกับปอดหรือความผิดปกติของระบบประสาทจากการไชผ่านร่างกายของพยาธิตัวอ่อน อย่างไรก็ตามทั่วไปมักมีอาการน้อยหรือไม่มีอาการ ก้อนกระจุกของพยาธิอาจอุดกั้นทางเดินอาหาร การไชของตัวอ่อนอาจทำให้เกิดปอดอักเสบหรืออีโอสิโนฟิเลีย (eosinophilia)

**อ้างอิง**

**แหล่งข้อมูลอื่น**
  Video date=2007-12-27  of removal of Ascari lumbricoides with an endoscope- Images (warning, very graphic) : ,  date=2005-02-08 - CDC  DPDx Parasitology Diagnostic Web Site date=2013-07-10 
พยาธิไส้เดือน
หมวดหมู่:หนอนตัวกลม
วัดพระเมรุ

วัดพระเมรุ สามารถหมายถึง- วัดพระเมรุราชิการาม (วัดหน้าพระเมรุ) จังหวัดพระนครศรีอยุธยา- วัดพระเมรุ จังหวัดนครปฐม
ถ้ำฝาโถ

ถ้ำฝาโถ อยู่เลยถัดมาไม่ห่างจากถ้ำฤๅษีมากนัก สามารถเดินเท้าได้ ด้านในพบพระพุทธรูปนอนผินเศียรไปทางทิศใต้ มีประภามณฑลประดับด้วยลวดลายสี่เหลี่ยมขนมเปียกปูนสลับด้วยลายก้านขดสองชั้น เหนือพระเศียรขึ้นไปเป็นลายปูนปั้นรูปต้นสาละที่ประดับด้วยผ้าและเครื่องประดับต่าง ๆ ด้านบนปรากฏรูปเทพชุมนุมประมาณ 6-8 องค์ ใบหน้ายิ้ม ริมฝีปากหนา สวมกุณฑลวงใหญ่ จากลักษณะดังกล่าว พระพุทธรูปองค์นี้จึงน่าจะเป็นรูปพระพุทธรูปปางมหาปรินิพพาน
ผนังด้านตรงข้ามมีภาพสาวก 2-3 องค์ ยืนไขว้แขนทั้งสองข้างไว้ที่หน้าอกแสดงความเคารพ เช่นเดียวกับภาพพระวิษณุที่ถ้ำพระโพธิสัตว์ จังหวัดสระบุรีที่แสดงความเคารพด้วยการไขว้พระหัตถ์แนบไว้ที่พระอุระ อันเป็นการแสดงความเคารพต่อพระพุทธเจ้าซึ่งแสดงธรรมโปรดเทพเจ้า 
สันนิษฐานว่าภาพสาวกนี้น่าจะเป็นภาพที่แสดงเหตุการณ์หลังจากพระมหากัสสปะเถระ พร้อมด้วยพระสาวกองค์อื่น ๆ ทราบข่าวการปรินิพพานของพระพุทธเจ้าจากอาชีวก ผู้ถือดอกมณฑารพกันแดดสวนทางมา จึงได้ไต่ถามข้อเท็จจริง จึงทราบว่าพระพุทธองค์ปรินิพพานแล้ว พระมหากัสสปะจึงปลงสังเวชดังพุธประวัติปฐมโพธิกฐา กล่าวว่า
พระภิกษุทั้งหลายที่ยังเป็นปุถุชน เมื่อได้ฟังข่าวร้ายนั้นก็ตกใจ ต่างพากันร่ำไห้เสียใจรำพันถึงพระผู้มีพระภาคเจ้า ส่วนท่านที่เป็นอรหันต์หมดกิเลสแล้วก็มีสติสัมปชัญญะอดกลั้นความโศกเศร้าได้แล้วก็ปลงสังเวช   ดังนั้น ภาพดังกล่าวจึงน่าจะเป็นพระสาวกอันหมายถึงพระมหากัสสปะเถระพร้อมด้วยสาวกที่ปลงธรรมสังเวช คราวเมื่อพระพุทธองค์ทรงปรินิพพานไปแล้ว

**อ้างอิง**
ฝาโถ
หมวดหมู่:อำเภอเมืองราชบุรี
ถ้ำจาม

ถ้ำจาม ตั้งอยู่บริเวณเขางู ตำบลเกาะพลับพลา อำเภอเมืองราชบุรี จังหวัดราชบุรี เป็นถ้ำที่อยู่ด้านในสุดบนเขาลูกเดียวกับถ้ำจีน

**ศิลปกรรม**
ภายในด้านขวาของถ้ำพบภาพพระพุทธรูปแสดงปางต่าง ๆ และภาพต้นไม้ สันนิษฐานว่าเป็นภาพพุทธประวัติตอน ยมกปาฏิหาริย์ที่เมืองสาวัตถี โดยพุทธองค์ทรงปรากฏพระองค์ในปางต่าง ๆ เป็นคู่ ๆ ภาพพุทธประวัติตอนนี้มีความนิยมสร้างทั่วไปในทุกนิกาย แต่เป็นที่สังเกตว่าในที่นี้ปรากฏผลมะม่วงแทรกอยู่ตามต้นไม้ แสดงให้เห็นว่า การแสดงยมกปาฏิหาริย์นี้ทรงแสดงบนต้นมะม่วงซึ่งสอดคล้องกับคัมภีร์ ชาดกอรรถกถา ของนิกายเถรวาท กล่าวว่า ครั้นเมื่อพระพุทธองค์เสวยผลมะม่วงแล้วได้ทรงนำเมล็ดไปปลูกทันที ทันใดนั้นเมล็ดได้เติบโตขึ้นออกผลให้ภิกษุเก็บไปฉัน เมื่อพระพรหมประทับข้างขวา พระอินทร์ประทับข้างซ้ายแล้ว พญานาคชื่อนัทะ และอุปนัทะ ได้เนรมิตดอกบัวขึ้น มีพระพุทธเจ้าประทับอยู่อีกองค์หนึ่ง และพระพุทธองค์ยังทรงเนรมิตพระพุทธเจ้าอีกเป็นจำนวนนับไม่ถ้วน บางพระองค์ทรงจงกรม บางพระองค์ประทับ บางพระองค์ยืน บางพระองค์บรรทม ดังนั้น พระพุทธรูปองค์นี้จึงน่าจะอยู่ในนิกายเถรวาทนี่เอง

นอกจากภาพยมกปาฏิหาริย์ มีภาพปูนปั้นรูปต้นมะม่วงแล้ว ด้านซ้ายของถ้ำยังพบพระพุทธรูปสลักนูนต่ำปางมหาปรินิพพานใต้ต้นสาละซึ่งมีลักษณะใกล้เคียงกับที่ถ้ำฝาโถ พระพุทธรูปองค์นี้จึงน่าจะเป็นภาพพุทธประวัติตอนเดียวกันและอยู่สมัยเดียวกัน ซึ่งก็คือ ช่วงพุทธศตวรรษที่ 13-14 
ถัดมาพบรูปบุคคลยืนซ้อนกันเป็นแนวยาว อาจเป็นรูปสาวกที่มายืนเฝ้าพระพุทธองค์ตอนปรินิพพานก็เป็นได้  ส่วนรูปพญานาคที่อยู่ถัดมา คาดว่าน่าจะเป็นพระพุทธรูปนาคปรก แต่ไม่พบองค์พระพุทธรูป เหตุผลที่คาดว่ารูปนาคนี้น่าจะเป็นรูปนาคปรก เนื่องจากในศิลปทวารวดีนี้ ก็มีการสร้างพระพุทธรูปนาคปรกเช่นเดียวกัน ดังที่พบที่อำเภอลำปลายมาศ จังหวัดบุรีรัมย์ นั้นก็เป็นพระพุทธรูปนาคปรกที่นักวิชาการหลายท่านให้ความเห็นว่าเป็นพระพุทธรูปนาคปรกที่เก่าที่สุดในศิลปะทวารวดี และหัวนาคนั้นจะมีลักษณะคล้ายลิง ซึ่งต่างจากแบบเขมรที่จะหน้ายื่นกว่า คล้ายหมู

**อ้างอิง**
จาม
วัดแจ้ง (จังหวัดฉะเชิงเทรา)

วัดแจ้ง ภายในมีรูปปั้นยักษ์ตั้งอยู่ และมีพระอุโบสถเป็นศิลปะไทยปนกับจีน ที่ตั้งของวัดแจ้ง อยู่ที่ถนนระเบียบกิจอนุสรณ์ บริเวณตลาดบางคล้า ในอำเภอบางคล้า จังหวัดฉะเชิงเทรา ไม่ปรากฏหลักฐานที่แน่ชัดว่าก่อสร้างขึ้นเมื่อใด มีเพียงคำบอกเล่าว่าในสมัยรัชกาลที่ 1 ขณะพระองค์เสด็จนำทัพไปตีเมืองเขมร กองทัพของพระองค์มาถึงวัดนี้ตอนรุ่งสางพอดี จึงใช้ชื่อวัดมาแต่บัดนั้น

**อ้างอิง**

**แหล่งข้อมูลอื่น**
  ข้อมูลวัดแจ้ง date=2008-09-26  
แจ้ง
หมวดหมู่:โบราณสถานในจังหวัดฉะเชิงเทรา
ศิริราช

ศิริราช อาจหมายถึง- สมเด็จพระเจ้าบรมวงศ์เธอ เจ้าฟ้าศิริราชกกุธภัณฑ์ พระราชโอรสในพระบาทสมเด็จพระจุลจอมเกล้าเจ้าอยู่หัวที่ประสูติแต่สมเด็จพระศรีพัชรินทราบรมราชินีนาถ พระบรมราชชนนีพันปีหลวง- คณะแพทยศาสตร์ศิริราชพยาบาล มหาวิทยาลัยมหิดล
** โรงพยาบาลศิริราช โรงพยาบาลในสังกัดคณะแพทยศาสตร์ศิริราชพยาบาล มหาวิทยาลัยมหิดล
** โรงพยาบาลศิริราช ปิยมหาราชการุณย์ ในสังกัดคณะแพทยศาสตร์ศิริราชพยาบาล มหาวิทยาลัยมหิดล- แยกศิริราช- แขวงศิริราช เขตบางกอกน้อย กรุงเทพมหานคร- อาคารรักษาพยาบาล และสถานีรถไฟร่วมศิริราช อาคารรักษาพยาบาล และสถานีรถไฟฟ้าในโครงการ รถไฟฟ้ามหานคร สายสีส้ม และรถไฟฟ้าชานเมือง สายสีแดงอ่อน ช่วงตลิ่งชัน-ศิริราช- ท่าวังหลังและท่าพรานนก ซึ่งมีอีกชื่อเรียกหนึ่งว่า "ท่าศิริราช"
รัฐโลกวิสัย

ไฟล์:Secular States Map.svg|thumb|500x500px|รัฐที่ไม่มีศาสนาประจำชาติยังคลุมเครือหรือไม่มีข้อมูล
รัฐโลกวิสัย หรือ รัฐฆราวาส (secular state) เป็นแนวคิดสืบเนื่องมาจากหลักฆราวาสนิยม (secularism) ที่ให้รัฐมีหรือแสดงความเป็นกลางในประเด็นทางศาสนา โดยไม่สนับสนุนทั้งศาสนาและการไม่มีศาสนา รัฐฆราวาสยังพึงปฏิบัติกับพลเมืองทุกคนอย่างเท่าเทียมกัน ไม่ว่าเขาเหล่านั้นถือศาสนาใด ในการนี้ รัฐพึงเลี่ยงการให้ความสำคัญแก่พลเมืองเพราะถือหรือไม่ถือศาสนาใด รัฐฆราวาสไม่พึงมีศาสนาประจำรัฐ ถึงแม้ว่าการไม่มีศาสนาประจำรัฐจะไม่ได้หมายความว่ารัฐนั้นเป็นฆราวาสเต็มตัวก็ตาม อย่างไรก็ดี รัฐที่เป็นฆราวาสอย่างแท้จริงนั้นพึงดำเนินการปกครองบ้านเมืองโดยปราศจากอิทธิพลจากศาสนา และพึงให้องค์การศาสนาปกครองตนเองโดยปราศจากอิทธิพลของรัฐ ตามหลักการแยกศาสนจักรกับอาณาจักร

**ประวัติ**
ในทางประวัติศาสตร์แล้ว การทำให้รัฐกลายเป็นฆราวาสนั้นมักเกี่ยวข้องกับการให้เสรีภาพทางศาสนา เลิกศาสนาประจำรัฐ เลิกสนับสนุนทางการเงินแก่ศาสนา สร้างระบบกฎหมายและการศึกษาที่ปราศจากอิทธิพลของศาสนา ยอมให้พลเมืองเปลี่ยนหรือเลิกนับถือศาสนา และยอมให้มีผู้นำที่มาจากความเชื่อใดก็ได้
ในทางปฏิบัติ ไม่ใช่ทุกรัฐที่เป็นฆราวาสในทางกฎหมายจะมีความเป็นฆราวาสโดยสิ้นเชิง ยกตัวอย่างในฝรั่งเศสและสเปนที่รัฐธรรมนูญกำหนดให้เป็นรัฐฆราวาส แต่ก็ยังถือวันหยุดทางศาสนาคริสต์เป็นวันหยุดราชการอยู่ ทั้งรัฐก็ยังให้ค่าตอบแทนแก่ครูบาอาจารย์ในโรงเรียนแคทอลิก นอกจากนี้ ในรัฐยุโรปบางรัฐ นิกายหลักบางนิกายในศาสนาคริสต์และศาสนาอื่นยังต้องอาศัยรัฐเป็นแหล่งการเงินสำหรับการกุศล
ในสหรัฐที่ซึ่งกฎหมายกำหนดให้เป็นรัฐฆราวาส มีหลักการเลือกทำบุญ (charitable choice) ที่ให้องค์การศาสนาและองค์การที่ไม่เกี่ยวก้บศาสนาสามารถขอรับความช่วยเหลือทางการเงินจากรัฐ และรัฐสามารถสนับสนุนโดยได้ประเมินจากผลลัพธ์ที่คาดว่าจะเกิดแก่สังคม หรือแก่ผู้รับประโยชน์จากองค์การเหล่านี้ ดังนั้น ก็เหมือนรัฐยังสนับสนุนศาสนาอยู่อย่างกลาย ๆ
หลายรัฐฆราวาสในปัจจุบันอาจมีร่องรอยทางศาสนาตกค้างอยู่ในระบบกฎหมาย เช่น ในสหราชอาณาจักรที่ซึ่ง พระราชบัญญัติการสาบานราชาภิเษก ค.ศ. 1688 (Coronation Oath Act 1688) กำหนดให้ประมุขแห่งรัฐต้องสาบานว่า จะบำรุงรักษาคริสตจักรแห่งอังกฤษ และในสภาขุนนางยังมีที่นั่งสำหรับสมาชิกอาวุโส 26 คนจากคณะสงฆ์ในคริสต์จักรแห่งอังกฤษ ซึ่งเรียก ขุนนางจิตวิญญาณ (Lords Spiritual)
นอกจากการเปลี่ยนผ่านจากรัฐศาสนาไปเป็นรัฐฆราวาสแล้ว การเปลี่ยนผ่านแบบตรงกันข้ามก็มี เช่น กรณีอิหร่านที่รัฐฆราวาสของราชวงศ์ปาห์ลาวีถูกแทนที่ด้วยสาธารณรัฐอิสลาม

**อ้างอิง**
หมวดหมู่:กฎหมายรัฐธรรมนูญ
หมวดหมู่:โลกิยนิยม
หมวดหมู่:ศาสนากับการเมือง
หมวดหมู่:ศาสนาและการปกครอง
สวนผีเสื้อสายทิพย์

สวนผีเสื้อสายทิพย์ เป็นสถานจัดแสดงผีเสื้อหลายพันธุ์  และมี ฟาร์มผีเสื้อ ร้านขายของที่ระลึก พิพิธภัณฑ์ผึ้ง และ สวนกล้วยไม้ เปิดให้เข้าชมทุกวันตั้งแต่เวลา 8.30–17.30 นาฬิกา. 

**ที่ตั้ง**
สวนผีเสื้อสายทิพย์ ตั้งอยู่ที่ ทางหลวงหมายเลข 36 หากจากถนนสุขุมวิทแยกซ้ายบริเวณตลาดบางพระตามทางที่จะไปสวนสัตว์เปิดเขาเขียว
ในอำเภอศรีราชา จังหวัดชลบุรี 

**แหล่งข้อมูลอื่น**
  ข้อมูลเกี่ยวกับฟาร์มผีเสื้อสายทิพย์ date=2008-06-27 
หมวดหมู่:ฟาร์มผีเสื้อ
หมวดหมู่:อำเภอศรีราชา
หมวดหมู่:สวนสัตว์ในจังหวัดชลบุรี
วันเดอร์แลนด์ออนไลน์

วันเดอร์แลนด์ออนไลน์ (Wonderland Online - WL) เป็นเกมที่ถูกพัฒนาขึ้นโดยบริษัท ไชนีสเกมเมอร์ และได้เปิดให้บริการในประเทศไทยเมื่อเดือน มกราคม พ.ศ. 2551 ลักษณะของเกม เป็นเกม MMORPG ต่อสู้แนว Turn Base มีระบบเกมที่แปลกใหม่และน่าสนใจ เช่น ระบบเต๊นท์หรือระบบบ้านที่แตกต่างไปจากเกมส์อื่นๆ โดยสามารถสร้างสิ่งของในบ้านได้ด้วยตนเอง รวมถึงหาวัตถุดิบ ในการสร้างของในบ้านและการหลอมสร้างสิ่งของแบบเกมทั่วๆไป ลักษณะตัวละครและภาพเกมคล้ายกับ TS Online แต่ที่เพิ่มขึ้นมานอกจากที่กล่าวไปแล้วคือระบบ ภาพCG ที่ทำให้เกมมีความน่าสนใจมากขึ้น เนื้อเรื่องของเกมส์เป็นเรื่องราวของคนๆหนึ่งซึ่งเรือแตก และได้พบกับการผจญภัยอันสำคัญ พร้อมกับรู้ว่าตนเองคือผู้ที่ถูกเลือกเพื่อให้ช่วยโลกใบนี้พร้อมกับ เหล่าสหายที่มีภารกิจที่แตกต่างกันไป เพื่อที่จะกลับไปสู่โลกที่เขาจากมาเขาต้องทำภารกิจที่ได้รับมอบหมายให้ลุล่วง เกมนี้ได้ดำเนินการให้บริการโดยบริษัท Onnud20 
หมวดหมู่:เกมออนไลน์
หมวดหมู่:วิดีโอเกมที่พัฒนาขึ้นในประเทศไต้หวัน

**แหล่งข้อมูลอื่น**
  เว็บไซต์วันเดอร์แลนด์ออนไลน์ date=2009-02-14 -  เว็บไซต์บริษัทอ่อนนุช20
ถนนเลี่ยงเมืองบางบ่อ

ถนนเลี่ยงเมืองบางบ่อ หรือ ทางหลวงแผ่นดินหมายเลข 3413 สายทางเข้าบางบ่อ เป็นถนนที่อยู่ในเขตอำเภอบางบ่อ จังหวัดสมุทรปราการ มีแนวสายทางเริ่มจากถนนเทพารักษ์กิโลเมตรที่ 27 ขึ้นไปทางทิศเหนือ โค้งไปทางทิศตะวันออกเฉียงเหนือ ข้ามคลองสำโรง จากนั้นจึงโค้งไปทางทิศตะวันออก สิ้นสุดที่ถนนรัตนราช ซึ่งใกล้กับทางหลวงแผ่นดินหมายเลข 34 (บางนา-หนองไม้แดง) กิโลเมตรที่ 27 ลักษณะทางเป็นถนนลาดยางขนาด 2 ช่องจราจรพร้อมไหล่ทางตลอดเส้นทางระยะทาง 2.260 กิโลเมตร
ถนนเลี่ยงเมืองบางบ่อสร้างขึ้นเพื่อให้รถที่ต้องการไป-กลับระหว่างถนนเทพารักษ์กับทางหลวงแผ่นดินหมายเลข 34 สามารถไป-กลับได้โดยไม่ต้องผ่านตัวอำเภอบางบ่อ ซึ่งถนนรัตนราชช่วงตัวเมืองบางบ่อจะค่อนข้างแคบ เนื่องจากเป็นถนนขนาด 2 ช่องทางจราจรและไม่มีไหล่ทาง ทำให้การจราจรติดขัดในชั่วโมงเร่งด่วน
3413
4-3413
3413
3413
ทางหลวงแผ่นดินหมายเลข 3117

ทางหลวงแผ่นดินหมายเลข 3117 สายคลองด่าน–บางบ่อ เป็นทางหลวงที่อยู่ในเขตอำเภอบางบ่อ จังหวัดสมุทรปราการ ผ่านตำบลคลองด่าน ตำบลบางเพรียง และตำบลบางบ่อ มีแนวสายทางเริ่มจากถนนสุขุมวิทกิโลเมตรที่ 58 สิ้นสุดที่ถนนเทพรัตน (ทางหลวงแผ่นดินหมายเลข 34 สายบางนา–หนองไม้แดง) กิโลเมตรที่ 27 ระยะทางรวมประมาณ 9.5 กิโลเมตร ถนนสายนี้แบ่งเป็น 2 ช่วง มีชื่อเรียกดังนี้

**ถนนปานวิถี**
ถนนปานวิถี (Thanon Pan Withi) หรือ ถนนบางบ่อ–คลองด่าน (Thanon Bang Bo-Khlong Dan) เริ่มต้นจากถนนสุขุมวิทกิโลเมตรที่ 58 ใกล้กับโรงเรียนหลวงพ่อปานคลองด่านอนุสรณ์ ขึ้นไปทางทิศเหนือ และสิ้นสุดที่ทางแยกบางบ่อ (จุดตัดกับถนนเทพารักษ์) ระยะทางประมาณ 8 กิโลเมตร เป็นถนนลาดยาง 2 ช่องจราจรสวนทาง อยู่ในความดูแลของกรมทางหลวง

**ถนนรัตนราช**
ถนนรัตนราช (Thanon Rattanarat) เริ่มต้นจากทางแยกบางบ่อ (จุดตัดระหว่างถนนปานวิถีกับถนนเทพารักษ์) ผ่านเข้าตัวอำเภอบางบ่อ และขึ้นไปทางทิศเหนือ ข้ามคลองสำโรง จนสิ้นสุดที่ถนนเทพรัตน ระยะทางประมาณ 2 กิโลเมตร เป็นถนนขนาด 2 ช่องจราจรสวนทาง ยกเว้นตั้งแต่หน้าสถานีตำรวจภูธรบางบ่อจนถึงทางแยกถนนเลี่ยงเมืองบางบ่อ จะเป็นถนน 4 ช่องจราจรสวนทาง อยู่ในความดูแลของเทศบาลตำบลบางบ่อ
ทางหลวงแผ่นดินหมายเลข 3117 ผ่านถนนสายหลักของจังหวัดสมุทรปราการ 2 สายคือ- ถนนเทพารักษ์ (ทางหลวงแผ่นดินหมายเลข 3268)- ถนนเลี่ยงเมืองบางบ่อ (ทางหลวงแผ่นดินหมายเลข 3413)
3117
4-3117
หมวดหมู่:ถนนในจังหวัดสมุทรปราการ
หมวดหมู่:สิ่งก่อสร้างในอำเภอบางบ่อ
แม่แบบ:ย้ายไปคอมมอนส์/doc

== วิธีใช้**
หากเป็นภาพเสรี หรือบทความที่จะแบ่งปัน โปรดใส่ย้ายไปคอมมอนส์
*การที่จะย้ายกรุณาตรวจสอบว่าในบทความหรือภาพนั้น เป็นที่ไม่มีลิขสิทธิ์
ar:قالب:نقل إلى كومنز
en:Template:Copy to Wikimedia Commons
hsb:Předłoha:Kopěruj do Wikimedia Commons
ms:Templat:Hantar ke Wikimedia Commons
mk:Шаблон:За копирање на Ризницата
is:Snið:Færa á Commons
sl:Predloga:Skopiraj v Zbirko
fi:Malline:Commonsiin
zh:Template:Copy to Wikimedia Commons
แม่แบบ:Deletiontools

Deletion templates (policy log)
copyvioCopyvios (howto  log)
ifdImages ( log)
rfdRedirects (howto  log)
md1Miscellaneous (howto action=edit&section=6 log)
delrevDeletion review
Deletiontools
To exclude some sections from the table, you can give the template one or more of the following parameters:- afd=0- tfd=0- cfd=0- user=0- stub=0- merge=0- move=0- speedy=0- unfree=0- transwiki=0
To include only certain sections, use the parameter all=0 plus one or more of the following parameters:- afd=1- tfd=1- cfd=1- user=1- stub=1- merge=1- move=1- speedy=1- unfree=1- transwiki=1
For instance,  will show only that section which deals with articles for deletion.
เนยใส

เนยใส
เนยใส หรือ เนยเหลว เป็นเนยที่ได้จากการสกัดก้อนนมและน้ำออกจากไขมันเนย ผลิตจากการละลายเนยธรรมดา แล้วปล่อยให้ส่วนประกอบตกตะกอนแยกชั้นตามความหนาแน่น น้ำจะระเหยไป ของแข็งที่ลอยอยู่จะถูกตักออก ก้อนนมจะเหลือที่จมอยู่ที่ก้น ไขมันเนยตรงกลางจะถูกเทออกมาใช้เป็นเนยใส ส่วนประกอบอื่น ๆ ที่ไม่ใช่ไขมันเนยไม่มีประโยชน์อะไรและมักจะเททิ้งไป

**คุณสมบัติ**
เนยใสมีจุดเกิดควัน (smoke point) สูงกว่าเนยธรรมดา ซึ่งจะทำให้อาหารไม่ไหม้และไม่มีควัน เป็นที่ต้องการในการทำอาหารบางอย่างเช่นการทอดหรือการผัดที่ใช้น้ำมันน้อย (sauté) เนยใสยังสามารถเก็บรักษาได้นานกว่าเนยสดอีกด้วย

**พุทธศาสนา**
เนยใส เป็นหนึ่งในเภสัช 5 ในทางพุทธศาสนาจัดว่าเป็น สัตตาหกาลิก คือของที่ภิกษุเก็บไว้ฉันได้ภายใน 7 วัน
หมวดหมู่:เนย
หมวดหมู่:ซอส
อเนกกุศลศาลา

อเนกกุศลศาลา หรือ วิหารเซียน ภาษาจีนเรียกว่า ต้านฝูเยฺวี่ยน (p=Dàn Fú Yuàn) เป็นพิพิธภัณฑ์และศาลเจ้าที่ออกแบบในลักษณะวัดจีนแบบหลวง ตั้งอยู่ใกล้วัดญาณสังวรารามวรมหาวิหาร ในเมืองพัทยา จังหวัดชลบุรี ก่อสร้างเมื่อปี พ.ศ. 2530 โดยสง่า กุลกอบเกียรติ ชาวไทยเชื้อสายจีน โดยได้รับพระบรมราชานุญาตจากพระบาทสมเด็จพระมหาภูมิพลอดุลยเดชมหาราช บรมนาถบพิตรให้ก่อสร้างขึ้นในบริเวณโครงการพัฒนาพื้นที่วัดญาณสังวราราม อันเนื่องมาจากพระราชดำริ เพื่อสร้างเป็นอาคารสำหรับสะสมผลงานศิลปะที่ทูลเกล้าฯ ถวายแก่ราชวงศ์จักรี
อเนกกุศลศาลาเป็นวิหารสถาปัตยกรรมจีน มี 2 ชั้น จัดแสดงรูปปั้นเทพเจ้า ชาวจีนที่มีชื่อเสียง และของต่างๆมากมาย ชั้น 2 ประดิษฐานพระพุทธชินราชองค์จำลอง มีห้องศิลป์แบบไทย เป็นแหล่งศึกษาวัฒนธรรมไทย จัดแสดงประวัติศาสตร์ของไทยตามยุคต่าง ๆ อีกชั้นเป็นวิหารของเทพเซียนลฺหวี่ ต้งปิน

**สถานที่ใกล้เคียง**
 วัดญาณสังวรารามวรมหาวิหาร- สวนนงนุช

**อ้างอิง**

**แหล่งข้อมูลอื่น**
  อเนกกุศลศาลา (วิหารเซียน) ที่เว็บไซต์มิวเซียมไทยแลนด์-  วิหารเซียน(เอนกกุศลศาลา) ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร -  อเนกกุศลศาลา (วิหารเซียน) ที่เว็บไซต์การท่องเที่ยวแห่งประเทศไทย-  ข้อมูลวิหารเซียน date=2008-09-14 -  ข้อมูลวิหารเซียนในเว็บไซต์นายรอบรู้fix-attempted=yes -  ข้อมูลวิหารเซียน date=2009-03-25 
หมวดหมู่:พิพิธภัณฑ์ในจังหวัดชลบุรี
หมวดหมู่:สถาปัตยกรรมจีนในประเทศไทย
หมวดหมู่:สิ่งก่อสร้างในเมืองพัทยา
หมวดหมู่:ศาสนสถานในอำเภอบางละมุง
หมวดหมู่:สถานที่ท่องเที่ยวในจังหวัดชลบุรี
บะหมี่ถ้วย

เกาหลี บะหมี่ถ้วย
บะหมี่ถ้วย คือบะหมี่กึ่งสำเร็จรูปที่ผลิตมาพร้อมกับภาชนะ บรรจุในโฟมชนิด XPS หรือในถ้วยพลาสติกแข็ง เป็นที่รู้จักกันดีเนื่องจากมีราคาถูกและง่ายสำหรับการเตรียมอาหาร บะหมี่ถ้วยถูกผลิตเป็นครั้งแรกโดย นิสชิน ในชื่อ คัพ นูดเดิลส์ (Cup Noodles) ชื่อผลิตภัณฑ์ของประเทศอื่น ๆ เช่น คัพ นูดเดิล (Cup Noodle) ในประเทศญี่ปุ่น
บะหมี่ถ้วย เกิดจากการที่โมโมฟุคุ อันโด ผู้ที่คิดค้นบะหมี่กึ่งสำเร็จรูปออกมาเป็นคนแรก และได้ก่อตั้งโรงงานผลิตขึ้นมาและประสบความสำเร็จอย่างมากในประเทศญี่ปุ่น จึงได้ต่อยอดการขายออกไปยังต่างประเทศ เช่น สหรัฐอเมริกา แต่ทว่ายอดขายที่นั่นกลับไม่ประสบความสำเร็จเลย เนื่องจากชาวอเมริกันนอกจากที่ไม่ได้อยู่ในวัฒนธรรมที่รับประทานอาหารเส้นเป็นหลักแล้ว เมื่อชาวอเมริกันจะรับประทานจะเทก้อนบะหมี่ใส่ลงในถ้วยกาแฟ และใช้ช้อนชงกาแฟตักเส้นบะหมี่แทน เนื่องจากใช้ตะเกียบไม่เป็น จึงคิดค้นวิธีการที่จะให้ผู้คนที่ไม่มีชามและตะเกียบรับประทานได้สะดวกขึ้น อันเป็นที่มาของการที่มีบะหมี่ถ้วยและใช้ส้อมในการรับประทานในที่สุด

**อ้างอิง**
หมวดหมู่:บะหมี่
หมวดหมู่:อาหารจีน
หมวดหมู่:สิ่งประดิษฐ์ของญี่ปุ่น
เซต (แก้ความกำกวม)

เซต สามารถหมายถึง-  เซต  ตามทฤษฎีเซตในวิชาคณิตศาสตร์-  เซต  ชื่อโครงสร้างข้อมูลประเภทหนึ่ง- การแข็งตัวของวัตถุที่ขึ้นรูป- หน่วยในเกมการเล่นกีฬาหลายประเภท อาทิ เทนนิส- รูปแบบการส่งลูกวอลเลย์บอล รูปแบบหนึ่ง- การทำให้ค่าตรรกะของฟลิปฟลอปเป็น 1- การทำให้เป็นกลุ่มก้อน- ตลาดหลักทรัพย์แห่งประเทศไทย- เทพเซต ในตำนานอียิปต์โบราณ
คราแวต

คราแวตแบบต่าง ๆ ในช่วง ค.ศ. 1818
พระเจ้าหลุยส์ที่ 14 ซึ่งประดับด้วยคราแวต
คราแวต (cravat) คือ ผ้าพันคอชนิดหนึ่งที่นิยมพันรอบคอ โดยมีรูปร่างต่าง ๆ ตั้งแต่โบว์, ปมคล้ายปมเนกไท ฯลฯ

**ประวัติ**
คราแวตเกิดขึ้นในศตวรรษที่ 17 ซึ่งพระเจ้าหลุยส์ที่ 14 กษัตริย์แห่งฝรั่งเศสทอดพระเนตรเห็นผ้าพันคอของทหารโครเอเชีย (croat ซึ่งต่อมาน่าจะแผลงเป็น cravat) แล้วสนพระทัยและนำมาใช้จากนั้นข้าราชบริพารเลียนแบบ
คราแวตมีลักษณะคล้ายผ้าพันคอได้รับความนิยมทั้งยุโรปและเอเชีย โดยเฉพาะพระเจ้าชาลส์ที่ 2 แห่งอังกฤษ ในยุคนั้นผู้ชายนิยมผูกผ้าพันคอให้ดูสง่างาม ส่วนรูปแบบของคราแวตเริ่มมีความหลากหลายมากขึ้นทั้งผ้าฝ้าย ผ้าลินิน และผ้ามัสลิน แต่สียังมีเฉพาะแค่สีขาวและสีดำ
ในเอเชียมีการผูกผ้าพันคอตั้งแต่สมัยจักรพรรดิจิ๋นซี หลักฐานคือกองทัพทหารดินเผาที่ขุดค้นพบล้วนผูกผ้าพันคอทั้งสิ้น แต่หลังจากยุคราชวงศ์ฮั่นล่มสลายผ้าพันคอในประเทศจีนก็ถูกยกเลิกไป จนศตวรรษที่ 20 ได้กลับมาเป็นที่นิยมอีกครั้ง
จากนั้น Jesse Langsdorf ช่างตัดเสื้อชาวอเมริกันได้ออกแบบโดยการตัดผ้าเฉียง ๆ และจดสิทธิบัตรไว้ในปี ค.ศ. 1924 ถือเป็นการกำหนดรูปแบบของเน็กไทและผูกได้สะดวกมากขึ้น

**อ้างอิง**
 หนังสือพิมพ์กรุงเทพธุรกิจ ฉบับวันอังคารที่ 19 สิงหาคม พ.ศ. 2551
หมวดหมู่:เครื่องประดับ
วัดคีรีวัน

วัดคีรีวัน เป็นวัดเก่าแก่ มีพระแก้วมรกตองค์จำลองขนาดใหญ่ ทำจากเรซิน ประดิษฐานอยู่ที่พระวิหารบนยอดเขา ในสมัยก่อนวัดนี้เคยอยู่กลางทุ่งมาก่อน และได้ย้ายวัดไปอยู่ที่เขากะเหรี่ยง เดิมชื่อ วัดสว่างอารมณ์ ต่อมาวัดนี้จึงได้ย้ายไปอยู่ที่ภูเขาแห่งใหม่ และตั้งชื่อวัดใหม่ว่า วัดคีรีวัน โดยมีพระครูคีรีวนานุกูลโอภาโส (หลวงพ่อรี) เป็นเจ้าอาวาสประจำวัดแห่งนี้
วัดคีรีวันตั้งอยู่ที่ตำบลศรีนาวา อำเภอเมือง จ.นครนายก ไปตามทางถนนนครนายก-ท่าด่าน ห่างจากอำเภอเมืองนครนายก 9 กิโลเมตร

**แหล่งข้อมูลอื่น**
  ข้อมูลวัดคีรีวันในเว็บไซต์การท่องเที่ยวแห่งประเทศไทยfix-attempted=yes -  ประวัติวัดคีรีวัน date=2008-06-18 
คีรีวัน
บริษัทแพร่สัญญาณแห่งชาติ

บริษัทแพร่สัญญาณแห่งชาติ  (The National Broadcasting Company; ชื่อย่อ : เอ็นบีซี; NBC) เป็นเครือข่ายสถานีโทรทัศน์ของสหรัฐอเมริกา มีสำนักงานใหญ่ตั้งอยู่ที่อาคารจีอี ร็อกกีเฟลเลอร์ เซ็นเตอร์ ในนครนิวยอร์ก มีสมญานามว่า "เครือข่ายนกยูง'" (Peacock Network) ตามสัญลักษณ์ของสถานี ก่อตั้งเมื่อปี พ.ศ. 2469 โดยบริษัทวิทยุแห่งอเมริกา (Radio Corporation of America ชื่อย่อ: อาร์ซีเอ; RCA) โดยนับเป็นเครือข่ายโทรทัศน์แห่งแรกในสหรัฐอเมริกา ต่อมาในปี พ.ศ. 2500 เอ็นบีซี ได้เริ่มส่งสัญญาณโทรทัศน์สี นับว่าเป็นสถานีโทรทัศน์สีแห่งแรกของโลก ในปีพ.ศ. 2529 เจเนอรัล อิเล็กทริค (จีอี) เข้าซื้อกิจการเอ็นบีซี ด้วยมูลค่า 6,400 ล้านเหรียญ ต่อมาทางสถานีฯ เข้าเป็นส่วนหนึ่งของ "เอ็นบีซี ยูนิเวอร์แซล" ซึ่งเป็นองค์กรในเครือจีอี และวีวองดี เอ็นบีซีมีพนักงานประมาณ 10,000 คน และมีผู้ชม 112 ล้านครัวเรือน หรือร้อยละ 98.6 ของประเทศ นอกจากนี้เอ็นบีซียังมี สถานีร่วมอีก 10 สถานี และเกือบ 200 สถานี ที่สามารถรับชมได้ในสหรัฐอเมริกา

**ดูเพิ่ม**
 เอบีซี- ซีบีเอส

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ-  เว็บไซต์เอ็นบีซียูนิเวอร์แซล

หมวดหมู่:สถานีโทรทัศน์ในสหรัฐ
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2469
หมวดหมู่:บริษัทที่ตั้งอยู่ในนครนิวยอร์ก
วิกฤตการณ์ราชาเงินทุน

วิกฤตการณ์ราชาเงินทุน เป็นวิกฤตการณ์ที่เริ่มต้นขึ้นโดยบริษัทราชาเงินทุน ซึ่งเป็นบริษัทเงินทุนที่ใหญ่เป็นอันดับ 2 ของประเทศไทยในสมัยนั้น ในช่วงปี พ.ศ. 2521 - 2522 บริษัทราชาเงินทุนได้ปล่อยสินเชื่อให้แก่กลุ่มบริษัทของตน ทำให้เกิดหนี้เสียเป็นจำนวนมาก ธนาคารหลายแห่งต้องออกมาทวงหนี้ เศรษฐกิจทรุดตัวลงอย่างมาก จนในที่สุด กระทรวงการคลังต้องสั่งเพิกถอนใบอนุญาตของบริษัท เนื่องจากบริษัทเกิดสภาวะล้มละลาย หนี้สินมากกว่าทรัพย์สิน เมื่อวันที่ 7 สิงหาคม พ.ศ. 2522 

**ลำดับเหตุการณ์**
 พ.ศ. 2520 บริษัทราชาเงินทุนเข้าจดทะเบียนในตลาดหลักทรัพย์แห่งประเทศไทย ที่ราคา 275 บาท- 15 พฤศจิกายน พ.ศ. 2521 ราคาหุ้นของบริษัทพุ่งสู่จุดสูงสุด ที่ราคา 2,470 บาท เนื่องจากมีการปล่อยกู้ให้แก่ผู้ซื้อขายหุ้น แต่ไม่กี่วันต่อมา ราคาหุ้นก็เริ่มตกลง- ต้นปี พ.ศ. 2522 ราคาหุ้นของบริษัทราชาเงินทุนเริ่มตกลงเรื่อยๆ จนมาเหลือเพียง 380 บาท- 2 พฤษภาคม พ.ศ. 2522 บริษัทราชาเงินทุนถูกตลาดหลักทรัพย์แห่งประเทศไทยเพิกถอนการซื้อขาย เนื่องจากบริษัทราชาเงินทุนถูกฟ้องล้มละลาย- 11 พฤษภาคม พ.ศ. 2522 ธนาคารแห่งประเทศไทยเข้าควบคุมกิจการของบริษัทราชาเงินทุน- 7 สิงหาคม พ.ศ. 2522 กระทรวงการคลังเพิกถอนใบอนุญาตของบริษัท เนื่องจากบริษัทเกิดสภาวะล้มละลาย- 30 ธันวาคม พ.ศ. 2524 ศาลชั้นต้น สั่งยกเลิกล้มละลาย ด้วยเหตุผล "ที่ผู้ชำระบัญชีตั้งสำรองหนี้สูญไว้นั้น ขาดหลักฐานสนับสนุน ฟังยุติไม่ได้ว่าลูกหนี้มีทรัพย์สินไม่พอกันหนี้สิน"- พ.ศ. 2526 ศาลอุทธรณ์ ตัดสินกลับคำตัดสินศาลชั้นต้นให้ราชาเงินทุนล้มละลาย- ต่อมา ศาลฎีกา ตัดสินให้ล้มละลายยืนตามศาลชั้นต้น ซึ่งนาย เสรี ทรัพย์เจริญ 
*เห็นว่าเป็นการตัดสินโดยผิดจากข้อเท็จจริงและข้อกฎหมาย- 7 มี.ค. 2561 นายพีระ อัครวัตร รองอธิบดีรักษาการแทนอธิบดีกรมบังคับคดี ได้มีหนังสือที่ ยธ. 1501/2254 ถึงข้าพเจ้าเจ้าหนี้ผู้เป็นโจทก์ แจ้งว่าไม่มีหลักฐานทรัพย์สินและลูกหนี้ในคดีล้มละลายที่อาจมาแบ่งแก่เจ้าหนี้ตามมาตรา109แห่งพรบ.ล้มละลายทั้ง ๆ ที่จพท.ได้รวบรวมทรัพย์สินของบริษัทตามพรบ.ล้มละลายม.22(2)ทั้งหมดประมาณ 2,300 ล้านบาทตั้งแต่ศาลได้มีคำสั่งพิทักษ์ทรัพย์แล้ว
*ข้าพเจ้าได้มีสำเนาบันทึกข้อความของกรมบังคับคดีว่าเอกสารทรัพย์สินและลูกหนี้มีอยู่ 370กล่องทรัพย์สินรวม 1000 ล้านขึ้นไปดังนั้นจึงร้องทุกข์ต่อ ผบ.ตร. เมื่อวันที่ 2เม.ย. 2561 เลขรับ 292
หมวดหมู่:ประวัติศาสตร์เศรษฐกิจ
หมวดหมู่:พ.ศ. 2522
หมวดหมู่:เหตุการณ์ในประเทศไทย
สราวุธ มาตรทอง

สราวุธ มาตรทอง (เกิด 2 ตุลาคม พ.ศ. 2519) ชื่อเล่น อ้น เป็นนักแสดง นายแบบ นักร้องลูกครึ่งไทย-ฝรั่งเศส เข้าสู่วงการบันเทิงเมื่อปี พ.ศ. 2536 จากการชักชวนของกมล ภู่วัฒนวนิชย์ แห่งบริษัทบรอดคาซท์ ไทยเทเลวิชั่น มีผลงานการแสดงเรื่องแรกจากละครเรื่อง หวานมันส์ วันอลวน, 6/16 ร้ายบริสุทธิ์ และมีผลงานสร้างชื่อคือละครเรื่อง ฉลุย และ น้ำใสใจจริง จบการศึกษาจากมหาวิทยาลัยราชภัฏพระนคร

**ประวัติ**
เข้าสู่วงการบันเทิงเมื่อปี พ.ศ. 2536 จากการ ชักชวนของ กมล ภู่วัฒนวนิชย์ แห่งบริษัทบรอดคาซท์ ไทยเทเลวิชั่น มีผลงานแสดงชิ้นแรกจาก  ใส่ไข่ อะไรเอ่ย, 6/16 ร้ายบริสุทธิ์  และมีผลงานสร้างชื่อคือละครเรื่อง ฉลุย และ น้ำใสใจจริง  นอกจากนี้ยังได้ทำอัลบั้มประกอบละคร ฉลุย คู่กับ ทีน สราวุฒิ พุ่มทอง
มีผลงานภาพยนตร์เรื่อง ความรักครั้งสุดท้าย (2546) เคยได้รับการเสนอชื่อเข้าชิงรางวัลภาพยนตร์ไทย ชมรมวิจารณ์บันเทิง ครั้งที่ 12 สาขานักแสดงสมทบยอดเยี่ยมจากภาพยนตร์เรื่องนี้ และยังมีละครซิตคอม เรื่อง เทวดาสาธุ
นอกจากนี้ยังเคยเป็นดีเจให้กับ สถานีวิทยุ เรดิโอโหวต แซตเทิลไลท์ 93.5 MHz และยังเป็นพิธกรรายการเวเอฟเวอร์ ออกอากาศทางช่อง 3 ในวันเสาร์ เวลา 07.55-08.20 น.

**ผลงาน**

**ภาพยนตร์**
 ความรักครั้งสุดท้าย รับบท พัท- Graceland (ภาพยนตร์สั้น)

**รายการ**
 แวร์เรฟเวอร์ (wherever)- เดอะวินเนอร์อีส ไทยแลนด์ (The Winner Is Thailand)

**ละครโทรทัศน์**

**ละครชุด**

**ละครตลก**

**ละครเวที**
 2559 ผ้าห่มผืนสุดท้าย

**รางวัล**
  Fever Awards 2021 นักแสดงสมทบชาย จากละครเรื่อง ให้รักพิพากษา Dare to love- พระพิฆเนศวร์ รางวัลแห่งความสำเร็จ นักแสดงสมทบชาย กระแสแรงแห่งปี จากละครเรื่อง ไฟลวง ประจำปี 2566

**อ้างอิง**
หมวดหมู่:นักแสดงชายชาวไทย
หมวดหมู่:ชาวไทยเชื้อสายฝรั่งเศส
หมวดหมู่:บุคคลจากมหาวิทยาลัยราชภัฏพระนคร
หมวดหมู่:บุคคลจากโรงเรียนฤทธิยะวรรณาลัย
เครือข่ายเยาวชนกู้ชาติ

right
เครือข่ายเยาวชนกู้ชาติ (Young People Alliance for Democracy : Young PAD) เป็นคณะกรรมการที่จัดตั้งโดยนิสิต นักศึกษากว่า 80 สถาบัน มีนายวสันต์ วานิชย์ เป็นผู้ประสานงาน มีจุดมุ่งหมายที่จะดำเนินกิจการให้ความรู้และส่งเสริมประชาธิปไตยสำหรับเด็กและเยาวชนโดยเฉพาะ  
เครือข่ายเยาวชนกู้ชาติได้มีส่วนร่วมในการขับไล่สมัคร สุนทรเวชในช่วงปี พ.ศ. 2551

**ประวัติ**
พันธมิตรเยาวชนเพื่อประชาธิปไตย ได้ก่อตั้งขึ้นเมื่อวันที่ 31 สิงหาคม พ.ศ. 2551 หลังจากการพบปะหารือของนิสิต นักศึกษา โดยมีตัวแทนจากมหาวิทยาลัยละประมาณ 2 คน รวมแล้วมี 20 มหาวิทยาลัย และจากสถาบันการศึกษาอื่นๆ อีก 5 แห่ง และมีการเปิดตัว ณ เวทีพันธมิตรประชาชนเพื่อประชาธิปไตย ทำเนียบรัฐบาล เมื่อวันที่ 4 กันยายน พ.ศ. 2551 ซึ่งประกอบด้วยนักเรียน นิสิต นักศึกษาจากมหาวิทยาลัย 20 แห่งและโรงเรียนระดับมัธยมศึกษาอีก 5 แห่ง ได้แก่- จุฬาลงกรณ์มหาวิทยาลัย- มหาวิทยาลัยธรรมศาสตร์- มหาวิทยาลัยกรุงเทพ- มหาวิทยาลัยรังสิต- มหาวิทยาลัยเกษตรศาสตร์- มหาวิทยาลัยมหิดล- มหาวิทยาลัยเชียงใหม่- สถาบันเทคโนโลยีพระจอมเกล้าเจ้าคุณทหารลาดกระบัง- มหาวิทยาลัยเทคโนโลยีพระจอมเกล้าธนบุรี- มหาวิทยาลัยเทคโนโลยีพระจอมเกล้าพระนครเหนือ- มหาวิทยาลัยธุรกิจบัณฑิตย์- มหาวิทยาลัยทักษิณ- มหาวิทยาลัยราชภัฏสวนดุสิต- มหาวิทยาลัยหอการค้าไทย- มหาวิทยาลัยรามคำแหง- วิทยาลัยนาฏศิลป์- มหาวิทยาลัยราชภัฏจันทรเกษม- มหาวิทยาลัยศรีปทุม- มหาวิทยาลัยขอนแก่น- มหาวิทยาลัยศิลปากร- โรงเรียนราชวินิตมัธยม- โรงเรียนไทยวิจิตรศิลปเชียงใหม่- โรงเรียนเบญจมราชาลัย ในพระบรมราชูปถัมภ์- โรงเรียนสันติราษฎร์วิทยาลัย- โรงเรียนอยุธยาวิทยาลัย- วิทยาลัยช่างศิลป กรมศิลปากร

**อ้างอิง**

**แหล่งข้อมูลอื่น**
  เว็บไซต์เครือข่ายเยาวชนกู้ชาติ date=2008-10-09 -  เยาวชนกู้ชาติ ในไฮไฟฟ์
หมวดหมู่:การเมืองภาคประชาชน
หมวดหมู่:พันธมิตรประชาชนเพื่อประชาธิปไตย
หมวดหมู่:ขบวนการทางการเมืองในประเทศไทย
เสียงเสียดแทรก เพดานอ่อน ไม่ก้อง

เสียงเสียดแทรก เพดานอ่อน ไม่ก้อง (voiceless velar fricative) เป็นเสียงพยัญชนะที่มีใช้ในหลายภาษา เช่น ภาษาเยอรมัน, ภาษาสเปน, ภาษาโปแลนด์, ภาษาเซิร์บ-โครแอต, ภาษารัสเซีย, ภาษาอาหรับ, ภาษาจีนกลาง, ภาษากฺ๋อง, ภาษาเวียดนาม ฯลฯ แต่ไม่มีเสียงนี้ในภาษาไทยในปัจจุบัน จะมีเสียงภาษาไทยสมัยโบราณคือ ตัว ฃ หากใช้เขียนในการทับศัพท์จะใช้ตัว ค แทน เพราะเสียงจะคล้ายกับตัว ค ในภาษาไทย (เว้นภาษาจีนกลางจะใช้ตัว ฮ หรือ ห แทนในภาษาไทย) สัญลักษณ์ในชุดสัทอักษรสากลที่ใช้แทนเสียงนี้คือ ⟨x⟩ และสัญลักษณ์เอกซ์-แซมปาที่ตรงกันคือ x เสียงนี้เป็นเสียงหนึ่งในบรรดาเสียงพยัญชนะในภาษาอังกฤษเก่า และยังคงปรากฏในบางภาษาถิ่นของภาษาอังกฤษปัจจุบัน

**ลักษณะ**
ลักษณะต่าง ๆ ของเสียงเสียดแทรก เพดานอ่อน ไม่ก้อง ได้แก่- ลักษณะการออกเสียง เป็นเสียงเสียดแทรก กล่าวคือ เสียงนี้เกิดจากการบีบกลุ่มลม (ที่มาจากปอด) ให้ผ่านช่องแคบ ๆ บริเวณตำแหน่งการเกิดเสียง- ตำแหน่งเกิดเสียง เป็นเสียงจากเพดานอ่อนหรือกัณฐชะ กล่าวคือ เสียงนี้เกิดจากการยกลิ้นส่วนหลัง (โคนลิ้น) ขึ้นไปใกล้เพดานอ่อน (ส่วนหลังของเพดานปาก) แต่ไม่แตะสนิท เหลือช่องแคบ ๆ ให้ลมพอจะผ่านออกไปได้ตลอดในลักษณะเสียดแทรก- ลักษณะเสียงพูด เป็นเสียงไม่ก้องหรืออโฆษะ กล่าวคือ เส้นเสียงจะไม่สั่นขณะที่ออกเสียงนี้- เสียงนี้เป็นเสียงพยัญชนะช่องปาก กล่าวคือ ลมจะถูกปล่อยให้ออกมาทางปาก (ไม่ใช่ทางจมูก)- เสียงนี้เป็นเสียงพยัญชนะกลางลิ้น กล่าวคือ เสียงนี้เกิดขึ้นจากการที่กระแสลมถูกปล่อยให้ผ่านออกมาเหนือบริเวณกลางแผ่นลิ้น มากกว่าจะออกไปทางข้างลิ้น- กลไกกระแสลม เป็นกระแสลมออกจากปอด กล่าวคือ เสียงนี้เกิดขึ้นจากการดันกระแสลมออกจากปอดและผ่านทางช่องเสียง มากกว่าที่จะเกิดจากช่องเส้นเสียงหรือจากปากโดยตรง

**การปรากฏ**

**อ้างอิง**

**บรรณานุกรม**
Jassem, Wiktor (2003), "Polish", Journal of the International Phonetic Association 33 (1): 103-107. 
*Martínez-Celdrán, Eugenio; Ana Ma. Fernández-Planas & Josefina Carrera-Sabaté (2003), "Castilian Spanish", Journal of the International Phonetic Association 33 (2): 255-259.
*Padgett, Jaye (2003), "Contrast and Post-Velar Fronting in Russian", Natural Language & Linguistic Theory 21 (1): 39-87. 
*Shosted, Ryan K. & Chikovani Vakhtang (2006), "Standard Georgian", Journal of the International Phonetic Association 36 (2): 255-264. 
*Verhoeven, Jo (2005), "Belgian Standard Dutch", Journal of the International Phonetic Association 25 (2): 243-247. 
เสียดแทรก เพดานอ่อน ไม่ก้อง
หมวดหมู่:สวนสัตว์ในประเทศพม่า

พม่า
หมวดหมู่:สิ่งก่อสร้างในประเทศพม่า
หมวดหมู่:สถานที่ท่องเที่ยวในประเทศพม่า
สวนสัตว์ในประเทศพม่า
สถานีย่อย:คณิตศาสตร์/บทความยอดเยี่ยม พฤศจิกายน 2551

การจัดเรียงสี่เหลี่ยมจัตุรัสที่มีความยาวด้านเท่ากับจำนวนฟีโบนัชชี
ในทางคณิตศาสตร์ จำนวนฟีโบนัชชี (Fibonacci number) เป็นเลขในลำดับจำนวนฟีโบนัชชี จำกัดความหมายด้วยสูตร:

โดยกฎว่าเลขลำดับแรกคือ 0 ลำดับที่สองคือ 1 และลำดับถัดไปคือผลบวกของเลขในสองลำดับก่อนหน้านี้ รายชื่อตัวเลขดังนี้คือลำดับจำนวนฟีโบนัชชี เริ่มต้นจากลำดับแรก:
 0, 1, 1, 2, 3, 5, 8, 13, 21, 34, 55, 89, 144, 233, 377, 610, 987, 1597, 2584, 4181, 6765, 10946, ฯลฯ อ่านต่อ...
----
บทความยอดเยี่ยมก่อนหน้านี้: เกล็ดหิมะค็อค - พาย - เอวานเจลิสตา โตร์ริเชลลี
ที่เก็บถาวร
แม่แบบ:เหตุการณ์ปัจจุบัน/2551 ตุลาคม 8

* เมื่อเวลาประมาณ 06.15 น. เที่ยวบินที่ TG1040 ท่าอากาศยานดอนเมือง มุ่งตรงไปยังท่าอากาศยาน จ.ขอนแก่น กัปตันเครื่องบินปิดประตูเครื่องบินปฏิเสธรับ ส.ส.ของพรรคพลังประชาชนขึ้นเครื่อง โดย ส.ส.คนดังกล่าว คือ นางฟาริดา สุไลมาน ส.ส.สุรินทร์ เขต 1 พรรคพลังประชาชนทั้งนี้ ก่อนที่กำหนดเครื่องจะออก กัปตันคนดังกล่าวได้ตรวจสอบรายชื่อผู้โดยสาร จากนั้นเมื่อพบว่ามีชื่อ ส.ส.พลังประชาชนด้วย กัปตันในชุดเต็มยศจึงออกมายืนที่งวงทางเชื่อมเข้าเครื่อง พร้อมกับประกาศให้ทราบว่า “เที่ยวบินนี้ไม่รับทรราช เที่ยวบินนี้ไม่รับ ส.ส.พลังประชาชน และนักการเมืองที่ทำร้ายประชาชนขึ้นเครื่อง ผมจะไม่รับพวกคุณขึ้นเครื่องตลอดชีวิต ต่อมาในเวลาประมาณ 09.00 น. เที่ยวบินการบินไทยที่ 1002 ดอนเมือง-อุดรธานี ซึ่งจะออกเดินทางในเวลา 09.25 น. กัปตันและนักบินก็ประกาศที่จะไม่รับ ส.ส.พลังประชาชน 2 คน ประกอบไปด้วย นายไชยา พรหมมา ส.ส.หนองบัวลำภู พรรคพลังประชาชน และนางชมพู จันทาทอง ส.ส.หนองคาย เขต 1 พรรคพลังประชาชน ขึ้นเครื่องด้วยเช่นกัน  อนึ่ง หลังจากที่วานนนี้ (7 ต.ค.) หลังจากรัฐบาลได้สั่งการให้ตำรวจใช้ความรุนแรงในการสลายผู้ชุมนุมกลุ่มพันธมิตรประชาชนเพื่อประชาธิปไตย ที่บริเวณรัฐสภา และลานพระบรมรูปทรงม้า โดยเริ่มต้นปฏิบัติการตั้งแต่เช้าตรู่ จนส่งผลให้มีผู้ชุมนุมได้รับบาดเจ็บเกือบ 400 คน และเสียชีวิต 3 คนนั้น มีรายงานข่าวว่า สหภาพแรงงานรัฐวิสาหกิจทั่วประเทศ ทั้งการรถไฟแห่งประเทศไทย (ร.ฟ.ท.) การท่าเรือแห่งประเทศไทย (กทท.) และสหภาพแรงงานบริษัท การบินไทย จำกัด (มหาชน) เตรียมนัดหยุดงานเพื่อเข้าร่วมการชุมนุมกับพันธมิตรประชาชนเพื่อประชาธิปไตย และมีมาตรการตอบโต้ หลังจากรัฐบาลใช้ความรุนแรงเข้าสลายการชุมนุมฯ
}
สถานีย่อย:คณิตศาสตร์/บทความยอดเยี่ยม ธันวาคม 2551

รูปหกเหลี่ยม
ในทางเรขาคณิต รูปหกเหลี่ยม หมายถึงเป็นรูปหลายเหลี่ยมแบบหนึ่ง ที่มีด้าน 6 ด้าน และจุดยอด 6 จุด  สัญลักษณ์ชเลฟลี (Schläfli symbol) คือ {6}
มุมภายในของหกเหลี่ยมปกติ หรือหกเหลี่ยมด้านเท่า (มีความยาวด้านเท่ากันทุกด้าน และขนาดมุมเท่ากันทุกมุม) เท่ากับ 120 ° รูปหกเหลี่ยมด้านเท่าก็เหมือนกับรูปสี่เหลี่ยมจัตุรัส และสามเหลี่ยมด้านเท่า ที่สามารถวางเรียงในแนวระนาบต่อกันไปโดยไม่มีช่องว่าง (รูปหกเหลี่ยม 3 รูปจะบรรจบกัน (หกเหลี่ยม 3 รูปสามบรรจบกัน 3 มุมยอด) และมีประโยชน์มากสำหรับการสร้าง เทสเซลเลชัน (การวางรูปซ้ำๆ ต่อกันจนเต็มพื้นที่ โดยไม่ซ้อนทับ หรือมีช่องว่าง) 
ช่องรังผึ้งช่องหนึ่งเป็นรูปหกเหลี่ยมด้วยเหตุผลดังกล่าวนี้ และเนื่องจากรูปทรงนี้ทำให้สามารถใช้วัสดุการสร้างและพื้นที่ได้อย่างมีประสิทธิภาพ สำหรับVoronoi diagramของตาข่ายสามเหลี่ยมด้านเท่า เป็นเทสเซลเลชั่นรังผึ้งของหกเหลี่ยมนั่นเอง  อ่านต่อ...
----
บทความยอดเยี่ยมก่อนหน้านี้: จำนวนฟีโบนัชชี - เกล็ดหิมะค็อค - พาย
ที่เก็บถาวร
สถานีย่อย:คณิตศาสตร์/ภาพยอดเยี่ยม พฤศจิกายน 2551

สามเหลี่ยมปาสคาล
การสร้างสามเหลี่ยมปาสคาล สามารถทำได้โดยการเขียนเลข 1 ไว้ที่ช่องริมสุดทุกช่อง จากนั้นสำหรับช่องอื่น ๆ ให้เขียนผลบวกระหว่างจำนวนในช่องที่อยู๋ด้านบนซ้านและบนขวาลงไปจนครบ
สถานีย่อย:คณิตศาสตร์/ภาพยอดเยี่ยม ธันวาคม 2551

พีระมิดซิเยร์พินสกี
พีระมิดซิเยร์พินสกี เป็นรูปแบบในมิติที่สูงขึ้นของสามเหลี่ยมซิเยร์พินสกี
ถนนสุวินทวงศ์ (จังหวัดปราจีนบุรี)

ถนนสุวินทวงศ์ หรือ ทางหลวงแผ่นดินหมายเลข 319 สายหนองชะอม–พนมสารคาม  เป็นทางหลวงในประเทศไทย ที่มีขนาด 4-6 ช่องจราจรไป-กลับ ตลอดทั้งทั้งสาย โดยทางหลวงเส้นนี้ เริ่มต้นแยกมาจากถนนสุวรรณศรสายเก่า (ทางหลวงแผ่นดินหมายเลข 3649) ที่ทางแยกหนองชะอม บ้านหนองชะอม ตำบลโคกไม้ลาย อำเภอเมืองปราจีนบุรี จังหวัดปราจีนบุรี จากนั้นมุ่งลงทางทิศใต้ ตัดกับถนนสุวรรณศร (สายใหม่) ผ่านตัวอำเภอเมืองปราจีนบุรี ข้ามแม่น้ำปราจีนบุรี จากนั้นผ่านบางส่วนของอำเภอศรีมหาโพธิ อำเภอศรีมโหสถ และไปบรรจบกับทางหลวงแผ่นดินหมายเลข 304 ที่ทางแยกหนองเค็ด ตำบลท่าถ่าน อำเภอพนมสารคาม จังหวัดฉะเชิงเทรา รวมระยะทางประมาณ 48 กิโลเมตร เป็นเส้นทางในความรับผิดชอบของแขวงทางหลวงปราจีนบุรี และ แขวงทางหลวงฉะเชิงเทรา

**สถานที่สำคัญ**
 โบราณสถานสระมรกต อำเภอศรีมโหสถ จังหวัดปราจีนบุรี- วัดต้นโพธิ์พระศรีมหาโพธิ อำเภอศรีมโหสถ จังหวัดปราจีนบุรี

**รายชื่อทางแยก**

**แหล่งข้อมูลอื่น**
  ระบบสารสนเทศโครงข่ายทางหลวง date=2016-06-16  กรมทางหลวง กระทรวงคมนาคม
319
3-319
หมวดหมู่:ถนนในจังหวัดปราจีนบุรี
หมวดหมู่:ถนนในจังหวัดฉะเชิงเทรา
หมวดหมู่:สถานที่ที่ตั้งชื่อตามนามของบุคคลสำคัญของไทย
เส้นเวลาของเรือโดยสารที่ใหญ่ที่สุดในโลก

การวัดขนาดเรือโดยสารใช้หน่วยวัดแบบตันกรอส โดยมีการรวบรวมทำเป็นสถิติของเรือเดินสมุทรทั่วโลกที่มีขนาดใหญ่ที่สุด ซึ่งเริ่มบันทึกใน ค.ศ. 1819 หรือ พ.ศ. 2362 จนถึงปัจจุบัน โดยแต่ละช่วงเวลามีเรือที่มีขนาดใหญ่ที่สุดดังต่อไปนี้- เอสเอส เกรตอีสเทิร์น เป็นเรือลำที่มีขนาดก้าวกระโดดเมื่อเทียบกับยุคนั้น หลังการปลดระวางการใช้เรือ เกรดอีสเทิร์น ก็ไม่มีเรือโดยสารลำใดในโลกที่ใหญ่กว่านานถึง 34 ปี- เช่นเดียวกับเรือ อาร์เอ็มเอส ควีน เอลิซาเบธ หลังเรือประสบอุบัติเหตุไฟไหม้จนต้องปลดระวาง ก็ไม่มีเรือโดยสารลำใดใหญ่กว่าเป็นเวลานานถึง 24 ปี- ภายหลังการอับปางของเรืออาร์เอ็มเอสไททานิก เรือโอลิมปิก ได้รับการปรับปรุงอีกครั้งเพื่อเพิ่มความปลอดภัย โอลิมปิก จึงขึ้นตำแหน่งเป็นเรือที่มีขนาดใหญ่ที่สุดอีกครั้งก่อนที่เรือ เอสเอส อิมเพอเรเตอร์ ที่ออกบริการในเดือนมิถุนายน ค.ศ. 1913 ได้รับตำแหน่งนี้- เป็นที่น่าสังเกตว่าไม่มีเรือควีนแมรี ติดอันดับ เนื่องจาก ควีนแมรี ได้รับการออกแบบให้มีขนาดใหญ่กว่าเรือนอร์ม็องดี ซึ่งมีขนาดดั้งเดิม 79,280 ตัน แต่ก่อนหน้าที่เรือ ควีนแมรี ออกบริการ เรือ นอร์ม็องดี ก็ได้รับการต่อเติมอีก จึงมีขนาด 83,423 ตัน ซึ่งถึงแม้ว่า ควีนแมรี ต่อเติมส่วนอื่น ๆ แต่ก็ได้แค่ 81,235 ตัน- เรือโดยสาร ไอคอนออฟเดอะซีส์ ของรอยัลแคริบเบียนอินเตอร์เนชันแนล สัญชาตินอร์เวย์และสหรัฐเป็นเรือโดยสารที่ใหญ่ที่สุดในโลก มีกำหนดแล้วเสร็จสมบูรณ์ในเดือนมกราคม ค.ศ. 2024 ขนาด 250,800 ตัน ใหญ่กว่าเรือ อาร์เอ็มเอสไททานิก ถึง 5.4 เท่า และเป็นเรือโดยสารลำแรกของโลกที่ใช้พลังงานจากแก๊สธรรมชาติ จุผู้คนได้มากที่สุด 9,950 คน ความยาวเรือ 365 เมตร จำนวน 20 ชั้น 

**ดูเพิ่ม**
 ตันกรอส

**อ้างอิง**

**แหล่งข้อมูลอื่น**
  เส้นเวลาโดย HMY Yachts – ข้อมูลเพิ่มเติมขนาดเรือ
หมวดหมู่:เรือเดินสมุทร
หมวดหมู่:รายชื่อเรือ
รายชื่อบุคคลสำคัญจากโรงเรียนมัธยมวัดเบญจมบพิตร

รายนามศิษย์เก่าที่มีชื่อเสียงจาก โรงเรียนมัธยมวัดเบญจมบพิตร แยกตามสาขาอาชีพ

**พระบรมวงศ์ศานุวงศ์**
พลเรือเอก พระเจ้าวรวงศ์เธอ พระองค์เจ้าอาทิตย์ทิพอาภา  ประธานผู้สำเร็จราชการแทนพระองค์พระบาทสมเด็จพระปรเมนทรมหาอานันทมหิดล พระอัฐมรามาธิบดินทร

**องคมนตรี**
พระยานรรัตนราชมานิต (ตรึก จินตยานนท์) องคมนตรีในสมัยพระบาทสมเด็จพระมงกุฏเกล้าเจ้าอยู่หัว และพระบาทสมเด็จพระปกเกล้าเจ้าอยู่หัว หรือ ท่านธมฺมวิตกฺโกภิกขุ

**นายกรัฐมนตรี**
หลวงประดิษฐมนูธรรม หรือ ศาสตราจารย์ ดร.ปรีดี พนมยงค์ ผู้สำเร็จราชการแทนในสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ,อดีตนายกรัฐมนตรี และผู้ประศาสน์การมหาวิทยาลัยธรรมศาสตร์

**ข้าราชการ ทหาร ตำรวจ**
พลตำรวจเอก เผ่า ศรียานนท์ ปูชนียบุคคลที่สำคัญของวงการตำรวจไทย อดีตรัฐมนตรีว่าการกระทรวงมหาดไทย และอดีตอธิบดีกรมตำรวจ เจ้าของฉายา "บุรุษเหล็กแห่งเอเซีย"
*พลตำรวจตรี ขุนพันธรักษ์ราชเดช อดีตผู้บังคับการตำรวจภูธรภาค 8 นายตำรวจชื่อดังของวงการตำรวจไทย  - เข้าเรียน  พ.ศ. 2461 เลขประจำตัว  บ.บ. 1430

**ข้าราชการพลเรือน**
หลวงบรรณสารประสิทธิ์ (สิทธิ โรจนวิภาต) อดีตผู้ว่าราชการจังหวัดนครนายก ผู้ว่าราชการจังหวัดชลบุรี และ ผู้ว่าราชการจังหวัดอ่างทอง
*อภิชาติ สุขัคคานนท์ ประธานคณะกรรมการการเลือกตั้ง (กกต.)  - เข้าเรียน  พ.ศ. 2502

**แพทย์**
นายแพทย์บุญส่ง เลขะกุล - เข้าเรียน วันที่ 5 เมษายน พ.ศ. 2467 เลขประจำตัว  บ.บ. 2563
*รองศาสตราจารย์ นายแพทย์ศักดิ์ชัย วงศกิตติรักษ์ หัวหน้าภาควิชาจักษุวิทยา มหาวิทยาลัยธรรมศาสตร์ - ทันตแพทย์ณพงษ์ พัวพรพงษ์ บ.บ.17020 หัวหน้าศูนย์ทันตกรรมโรงพยาบาลวิภาวดี, ผู้จัดการแผนกทันตกรรมโรงพยาบาลบางโพ

**นักวิชาการ อาจารย์**
จิตร ภูมิศักดิ์ นับเป็นนักปราชญ์และนักปฏิวัติทางความคิดและวิชาการคนสำคัญของประเทศไทย 
*ศาสตราจารย์ ระพี สาคริก อดีตรัฐมนตรีช่วยว่าการกระทรวงเกษตรและสหกรณ์ ,อุปนายกกิตติมศักดิ์ชองสมาคมกล้วยไม้สหรัฐ เจ้าของฉายา "ราชากล้วยไม้ไทย" 

**นักการเมือง**
ประเสริฐ ทรัพย์สุนทร อดีตสมาชิกระดับกรมการเมืองของพรรคคอมมิวนิสต์แห่งประเทศไทย (พคท.) 

**นักคิด/นักเขียน/นักประพันธ์/นักศิลปะ**
ทวีป วรดิลก ศิลปินแห่งชาติ ผู้แต่งคำนองคำร้องเพลงโดมในดวงใจ, มาร์ช ม.ธ.ก.ทำนองเพลงชาติฝรั่งเศส "ลามาร์แซแยส" ฯลฯ 
*สุวัฒน์ วรดิลก ศิลปินแห่งชาติ นักเขียนชื่อดังเจ้าของนาม "รพีพร" 
*เฟื้อ หริพิทักษ์ ศิลปินแห่งชาติ สาขาทัศนศิลป์ ได้รับรางวัลแมกไซไซ สาขาบริการสาธารณะ เมื่อ พ.ศ. 2526 - เข้าเรียน  พ.ศ. 2468   

**ศิลปิน นักแสดง นักดนตรี นักแต่งเพลง ผู้กำกับภาพยนตร์**
สมใจ สุขใจ  หรือ "เด๋อ ดอกสะเดา" นักแสดงตลกหัวหน้าคณะดอกสะเดา   บ.บ.๑๑๑๕
*รังสี ทัศนพยัคฆ์  ตำนานแห่ง "มนต์รักลูกทุ่ง" และ "แม่นาคพระโขนง"  ผู้สร้างและกำกับการแสดงภาพยนตร์
*จักรธร ขจรไชยกูล หรือ โตน นักร้องนำวงโซฟา  -  เข้าเรียน พ.ศ. 2535 
*แอนดี้ เขมพิมุก นักแสดง,นักร้อง
*ต่อตระกูล ใบเงิน    วงซิลลี่ ฟูลส์ ( มือกลอง )
*พีรพัฒน์ กริชเพ็ชร โจ๊ค Dezember / Shogun jump (มือกลอง) บ.บ รุ่น ลายคราม 

**อ้างอิง**
หมวดหมู่:โรงเรียนมัธยมวัดเบญจมบพิตร
แพลไมรา

แพลไมรา (Palmyra, pron) หรือ ตัดมุร (تدمر, Tadmor) เป็นนครเซมิติกโบราณในเขตผู้ว่าราชการฮอมส์ ประเทศซีเรียปัจจุบัน การค้นพบทางโบราณคดีย้อนไปถึงยุคหินใหม่และมีบันทึกนครครั้งแรกในต้นสหัสวรรษที่ 2 ก่อนคริสตกาล แพลไมราเปลี่ยนมือหลายโอกาสระหว่างจักรวรรดิต่าง ๆ ก่อนมาอยู่ในบังคับของจักรวรรดิโรมันในคริสต์ศตวรรษที่ 1
นครมีความมั่งคั่งจากคาราวานการค้า ชาวนครแพลไมรา ซึ่งเป็นพ่อค้าขึ้นชื่อ สถาปนาอาณานิคมตามเส้นทางสายไหมและดำเนินการทั่วจักรวรรดิโรมัน ความมั่งคั่งของแพลไมราทำให้สามารถสร้างโครงการมหึมาต่าง ๆ ได้ เช่น แนวเสาหินใหญ่ (Great Colonnade), วิหารเบล และสุสานหอคอยเด่น ชาวนครแพลไมราเป็นการผสมของชาวแอมะไรต์ (Amorites) แอมาเรียน (Arameans) และอาหรับ โครงสร้างสังคมของนครเป็นแบบชนเผ่า และผู้อยู่อาศัยพูดภาษาแพลไมรีน (ภาษาถิ่นของภาษาแอราเมอิก) ภาษากรีกใช้เพื่อความมุ่งหมายพาณิชย์และการทูต วัฒนธรรมของแพลไมราซึ่งได้รับอิทธิพลจากวัฒนธรรมกรีก-โรมัน ผลิตศิลปะและสถาปัตยกรรมโดดเด่นซึ่งรวมประเพณีตะวันออกและตะวันตก ผู้อยู่อาศัยของนครบูชาเทพเจ้าท้องถิ่นและเทพเจ้าเมโสโปเตเมียและอาหรับ
เมื่อคริสต์ศตวรรษที่ 3 แพลไมราเป็นศูนย์กลางภูมิภาครุ่งเรืองที่ถึงจุดสูงสุดของอำนาจในคริสต์ทศวรรษ 260 เมื่อพระมหากษัตริย์แพลไมรา โอเดนาธัส (Odaenathus) ทรงพิชิตจักรพรรดิเปอร์เซีย ซาปูร์ที่ 1 จากนั้นผู้สำเร็จราชการแผ่นดิน พระราชินีเซโนเบีย (Zenobia) สืบราชบัลลังก์ ผู้กบฏต่อโรมและสถาปนาจักรวรรดิพาลไมรีน ใน ค.ศ. 273 จักรพรรดิโรมัน ออเรเลียน (Aurelian) ทรงทำลายนครและภายหลังมีการฟื้นฟูในรัชกาลไดโอคลีเชียน แต่มีขนาดเล็กลง ชาวแพลไมรีนเข้ารีตศาสนาคริสต์ระหว่างคริสต์ศตวรรษที่ 4 และอิสลามในครึ่งหลังของคริสต์สหัสวรรษที่ 1 ซึ่งภาษาแพลไมรีนและกรีกถูกภาษาอาหรับเข้าแทนที่
ก่อน ค.ศ. 273 แพลไมรามีอัตตาณัติและขึ้นกับจังหวัดซีเรียของโรมัน โดยมีการจัดระเบียบการเมืองที่ได้รับอิทธิพลจากแบบจำลองนครรัฐกรีกระหว่างคริสต์ศตวรรษที่ 1–2 นครกลายเป็นโคโลเนียของโรมันระหว่างคริสต์ศตวรรษที่ 3 นำไปสู่การรวมสถาบันปกครองของโรมัน ก่อนกลายเป็นราชาธิปไตยใน ค.ศ. 260 ให้หลังการทำลายใน ค.ศ. 273 แพลไมรากลายเป็นศูนย์กลางขนาดเล็กภายใต้จักรวรรดิไบแซนไทน์และจักรวรรดิต่อ ๆ มา การถูกตีมูร์ทำลายใน ค.ศ. 1400 ลดขนาดลงเหลือหมู่บ้านเล็ก ๆ ภายใต้การปกครองของอาณัติฝรั่งเศส ใน ค.ศ. 1932 ผู้อยู่อาศัยถูกย้ายไปหมู่บ้านใหม่ ทัดมูร์ (Tadmur) และแหล่งโบราณสามารถขุดค้นได้ ใน ค.ศ. 2015 แพลไมราอยู่ในการควบคุมของรัฐอิสลามอิรักและลิแวนต์ (ISIL) ซึ่งต่อมาทำลายอาคารจำนวนหนึ่งของแหล่งนี้ ในเดือนมีนาคม ค.ศ. 2016 กำลังซีเรีย ซึ่งได้รับการสนับสนุนจากการโจมตีทางอากาศของรัสเซีย ผลักเข้านครและยึดนครคืนจาก ISIL ได้สำเร็จ

**อ้างอิง**
หมวดหมู่:แหล่งมรดกโลกในประเทศซีเรีย
หมวดหมู่:แหล่งมรดกโลกทางวัฒนธรรม
หมวดหมู่:กรีซโบราณ
เจ้าหญิงอัมพา

เจ้าหญิงอัมพา ตัวละครในเรื่องมหากาพย์มหาภารตะ เป็น เจ้าหญิงแห่งแคว้นกาสี เป็นพี่สาวของ อัมพิกาและอัมพาลิกา เมื่อถึงพิธีสยุมพรให้เจ้าหญิงทั้งสามเลือกคู่ กับเจ้าชายเมืองต่างๆ 
ภีษมะ ต้องการให้เจ้าหญิงทั้งสาม เป็นมเหสีของ วิจิตรวีรยะ น้องชายต่างมารดา แต่เนื่องจากว่าเจ้าหญิงอัมพามีใจให้กับราชาศาลวะ แต่ภีษมะกระทำรากษสวิวาห์ ศาลวะจึงคิดว่าอัมพาเป็นสมบัติของภีษมะ แม้อัมพาจะอธิบายอย่างไรก็ตาม แต่สุดท้ายราชาศาลวะก็ไม่ต้องการอัมพา ทำให้อัมพาไปหาภีษมะอีกครั้ง แต่ภีษมะไม่รับรับนางเป็นชายา อัมพาจึงสรรหาผู้ที่จะสังหารภีษมะแต่ไม่มีใครอาสา อัมพาจึงบำเพ็ญตบะแด่พระขันธกุมาร พระขันธกุมารจึงมอบพวงมาลัย (คนที่สวมพวงมาลัยจะสังหารภีษมะได้) แต่ไม่มีราชาคนใดอาสาสังหารภีษมะ จนถึงแคว้นปัญจาละของท้าวทรุปัท นางจึงแขวนพวงมาลัยไว้หน้าเมือง แล้วจึงขอพรพระศิวะ ให้ตนเกิดใหม่เป็นผู้นำความตายสู่ภีษมะ และเผาตนเองในกองไฟ แล้วไปเกิดใหม่เป็น ศิขัณฑิณ
หมวดหมู่:ตัวละครในมหาภารตะ
สโมสรฟุตบอลโบลตันวอนเดอเรอส์

สโมสรฟุตบอลโบลตันวอนเดอเรอส์ (Bolton Wanderers Football Club) เป็นสโมสรฟุตบอลอาชีพในอังกฤษ ปัจจุบันแข่งขันในลีกวัน โดยเคยเล่นในระดับพรีเมียร์ลีก แม้โบลตันจะไม่ใช่ทีมระดับแนวหน้าแต่ก็เคยมีนักเตะที่มีชื่อเสียงย้ายมาเล่นให้กับทีมอย่างเช่น ยูริ จอร์เกฟฟ์, เฟร์นันโด เอียร์โร, เจย์ เจย์ โอโคชา, ฮิเดโตชิ นากาตะ และนีกอลา อาแนลกา และในปี พ.ศ. 2547 โบลตันเคยผ่านเข้ารอบชิงชนะเลิศลีกคัพแต่ก็พลาดแชมป์ไปด้วยการแพ้มิดเดิลส์เบรอ

**ผู้เล่น**
ณ วันที่ 19 มกราคม 2015

**ผู้เล่นชุดปัจจุบัน**

**ผู้เล่นที่ถูกยืมตัว**

**อ้างอิง**

**แหล่งข้อมูลอื่น**
 officialbwfc

บ
บ
บ
บ
หมวดหมู่:สโมสรฟุตบอลในอิงกลิชฟุตบอลลีก
หมวดหมู่:สมาชิกผู้ก่อตั้งฟุตบอลลีก
ซีอองก์

MSN-02 ซีอองก์ (ญี่ปุ่น:ジオング  ;อังกฤษ:Zeong) เป็นโมบิลสูทในอะนิเมะเรื่อง โมบิลสูทกันดั้ม อันเป็นตอนหนึ่งในภาพยนตร์ชุดกันดั้ม ออกแบบโดยคุนิโอะ โอคาวาระ
ซีอองก์เป็นโมบิลสูทเครื่องสุดท้ายที่ชาร์ อัสนาเบิลควบคุมในช่วงสงครามหนึ่งปี โดยพัฒนาในโครงการ MS-16X บิชอป ต่อมาจาก MSN-01 ไซคอมมิวซาคุรุ่นการขับเคลื่อนสูง เนื่องจากระบบไซคอมมิวที่ใช้ในช่วงสงครามหนึ่งปีมีขนาดใหญ่ทำให้ซีอองก์มีร่างกายที่ใหญ่โตไปด้วย
แขนทั้งสองข้างของซีอองก์สามารถแยกออกไปจากตัวได้โดยมีสายเคเบิลโยงไว้ ซึ่งนักบินที่เป็นนิวไทป์สามารถใช้พลังจิตควบคุมแขนผ่านระบบไซคอมมิวให้โจมตีศัตรูด้วยปืนมหาอนุภาคที่ติดอยู่กับนิ้วมือทั้งห้าได้ นอกจากที่มือทั้งสองแล้วซีอองก์ยังมีปืนมหาอนุภาคอยู่ที่ท้องและปากรวมสามกระบอก ซีอองก์ยังมีห้องควบคุมอยู่ที่ส่วนหัวซึ่งสามารถแยกออกมาและสู้ต่อได้เมื่อส่วนลำตัวถูกทำลาย
ชาร์ได้ใช้ซีอองก์ในการต่อสู้กับกันดั้มของอามุโร่ เรย์ที่ปราการอวกาศอาบาวคูในตอนที่42ของโมบิลสูทกันดั้ม โดยซีอองก์ของชาร์นั้นได้สร้างเสร็จไปเพียง 80%และไม่มีส่วนขาทั้งสองข้าง แต่เนื่องจากเป็นการต่อสู้ในอวกาศจึงไม่ใช่ปัญหา ทั้งซีอองก์และกันดั้มถูกทำลายในการต่อสู้ครั้งนี้

**รูปแบบอื่นๆ**

**เพอเฟคท์ซีอองก์**
ปรากฏตัวในดีไซน์ต้นฉบับ โมบิลสูทวาริเอชัน เป็นซีอองก์ในสภาพที่สมบูรณ์แล้ว ซึ่งซีอองก์ที่มีขานี้มีความสูงถึง30เมตร ในโมเดลคิทหรือวิดีโอเกมซึ่งเพอเฟคท์ซีอองก์ปรากฏตัวนั้นบางครั้งจะมีบีมเซเบอร์ขนาดใหญ่เป็นอาวุธด้วย ออกแบบโดยคุนิโอะ โอคาวาระ

**MSN-02-3 เกรทซีอองก์**
ปรากฏตัวในวิดีโอเกม SD Gundam G Generation Spirits เกรทซีอองก์สามารถแยกร่างได้ถึงเจ็ดส่วน คือหัว หน้าอกและไหล่ ท้อง แขนสองข้าง และขาสองข้างโดยทุกส่วนติดตั้งปืนมหาอนุภาคไว้ เกราะไหล่ขนาดใหญ่ของเกรทซีอองก์ยังติดตั้งไอฟิลด์บาเรียร์ซึ่งใช้สร้างสนามพลังสำหรับสะท้อนอาวุธบีมของศัตรูและไมนอฟสกี้คราฟท์ซึ่งทำให้เกรทซีอองก์สามารถบินบนโลกได้ ส่วนหน้าอกของเกรทซีอองก์ขณะที่แยกร่างนั้นมีลักษณะคล้ายกับโมบิลอาเมอร์ อัพซาลาสทรีในภาคโมบิลสูทกันดั้ม 08th ทีม เกรทซีอองก์ได้รับการออกแบบโดยมิกะ อาคิทากะ

**อ้างอิง**
 SD Gundam G Generation Spirits's Robot Profile-  Gundam Official 

**ดูเพิ่ม**
 รายชื่อหุ่นยนต์ใน Universal Century
หมวดหมู่:หุ่นยนต์ใน Universal Century